qundao/data-zh-poetry huggingface dataset:
久病书怀
作者：章甫
朝代：清

老夫何事系荒斋，病债难偿志愿乖。习静毋教咻楚语，卖愁姑仿肆齐谐。高天欲问空搔首，大地能容且放怀。过去未来今现在，三生因果任安排。百年华鬓半成丝，岁月虚生未死期。铩翮栖鸿何处振，伏鞍惫马几时驰。谁能遣此消之酒，无可如何寄以诗。自愧自伤还自慰，输赢梦里局翻棋。
久病书怀·其一
作者：章甫
朝代：清

老夫何事系荒斋，病债难偿志愿乖。习静毋教咻楚语，卖愁姑仿肆齐谐。高天欲问空搔首，大地能容且放怀。过去未来今现在，三生因果任安排。
久病书怀·其二
作者：章甫
朝代：清

百年华鬓半成丝，岁月虚生未死期。铩翮栖鸿何处振，伏鞍惫马几时驰。谁能遣此消之酒，无可如何寄以诗。自愧自伤还自慰，输赢梦里局翻棋。
乙丑1805洋匪勾引山贼围台城平后志庆
作者：章甫
朝代：清

妖氛突起海城边，海上氛迷山上连。枭鸟痴思巢据地，鲸鱼妄想网疏天。七旬锁住三军堞，百战焚烧八面烟。义愤同仇民力并，云梯摇撼任狂颠。
九日登赐恩岩
作者：章甫
朝代：清

赐恩岩上闹登高，裙屐风流逸兴骚。胜会可能还落帽，佳游何必不题糕。溪山一带供诗料，萸菊双清动酒豪。想到当年飞雁箭，空中神射属谁曹。
买隐
作者：章甫
朝代：清

买隐入山林，云烟密且深。松根支晚节，芦叶淡秋心。补屋蔽风雨，拥书罗古今。偶然天籁发，吟韵答鸣禽。
予因愁病值生辰易号半花颠
作者：章甫
朝代：清

我今别号半花颠，总为愁多剧可怜。顶露狂非张旭圣，目茫疾甚退之贤。添筹此地虽环海，炼石何时竟补天。且伴儿孙一场戏，谈禅说鬼话神仙。
云林松鹤画本
作者：章甫
朝代：清

鹤擅九皋鸣，松推百木长。品格并高超，漫言一无两。类聚物且然，相于非勉彊。画意妙倪迂，清标亦吾党。
五妃庙
作者：章甫
朝代：清

真姬并命海之涯，化血啼鹃落日斜。奇节直符天地数，幽贞谁比帝王家。要求同死冰添冷，肯使孤生玉点瑕。魂气争光魁斗上，空山馨荐不胜嗟。
五色蝶
作者：章甫
朝代：清

蛱蝶谁教五色妆，仙衣遗化采花香。春风得意归何处，认取罗浮是故乡。
井亭夜市
作者：章甫
朝代：清

井亭夜景闹如何，交易然灯几度过。不是日中违古制，海关口市晚来多。
从鹿洞过虎溪
作者：章甫
朝代：清

鹿洞行云过虎溪，双峰竞秀望中迷。游山要有论山识，到此名山试品题。
仙姬送桂图为王芳圃弄璋志喜
作者：章甫
朝代：清

妾住云楼佩玉琼，金风敲落桂花声。连枝结子君须记，认取灵根出太清。
仙翁沽酒图
作者：章甫
朝代：清

步过溪南别有天，杏花村在白云边。仙翁贪醉个中景，解下杖头沽酒钱。
元夕即景
作者：章甫
朝代：清

万家灯火烂华新，灯市排来瀛岛滨。如昼豁开仙世界，终宵断锁海关津。云烟交织千层锦，花月争娇五夜春。佳节莫愁今夕尽，连辉还有进钱人。
入厦门港
作者：章甫
朝代：清

买棹扬帆鹿耳间，茫茫背指竹城关。横流只见天连水，入港依然地载山。到岸人争先捷足，登程客解旧愁颜。回头历过风波险，驿路行装万象閒。
六十春咏
作者：章甫
朝代：清

老天开泰亦阳三，奈我官骸渐不堪。吾辈几曾周甲子，故人半已尽丁男。羊肠竟转输豪侠，马齿徒加益恧惭。幸得于乡初曳杖，且分野色过桥南。
兰
作者：章甫
朝代：清
体裁：诗

幽人雅佩美人魂，韵致天然谢俗喧。清露滴来微有息，好风吟去了无痕。与居善室浑双美，独占王香第一尊。相赏弹琴心并素，知音此外为谁言。
兰亭怀古
作者：章甫
朝代：清

三月寻芳禊事脩，兰亭胜会几时休。春风流水多情者，犹向山阴忆旧游。
写怀
作者：章甫
朝代：清

病久如曾愈，愁多不觉添。依然姜性辣，敢比谏书严。但拙蝇头逐，休生雀角嫌。请看时序变，犹自有凉炎。
冬夜不寐
作者：章甫
朝代：清

老人难久寐，不是为宵深。况被新愁搅，宁将旧梦寻。苦吟期月和，痛饮敌霜侵。渐觉东方白，儿童正睡沉。
午日观龙舟竞渡
作者：章甫
朝代：清

红旗掣电鼓轰雷，画鹢飞凫竞渡来。夺锦吟诗人去后，是龙谁复出群才。
午睡闻蝉
作者：章甫
朝代：清

叶里低徊千百啭，风前断续两三声。纳凉醉客慵于我，分尔松阴午梦清。
半截美人图
作者：章甫
朝代：清

可是含羞可是痴，画中想像半猜疑。春容未肯全身现，留却春情在即离。
卖愁谣
作者：章甫
朝代：清

茫茫万斛愁，展成合卿谋。世人无与矣，何以至今留。或曰向渠买，应请问汤尤。买来兮卖去，卖得几升不。
即事戏题
作者：章甫
朝代：清

笔墨无聊惯作缘，戏题纪事亦书笺。不驱魑魅山中鬼，若觅蓬瀛海上仙。搏虎果知非往日，攘鸡何待改来年。馀师只在归求足，夫道由来若路然。
叠乙丑1805洋匪勾引山贼围台城平后志庆韵
作者：章甫
朝代：清

上将提师鹿岛边，旌旗簇拥彩航连。蜃楼纵幻应沉水，鸟道虽高不碍天。万丈电光追走险，四郊烽火断飞烟。山河表里终无恙，笑杀么么小丑颠。
叠元夕即景韵
作者：章甫
朝代：清

繁华妆点几回新，花市香车簇水滨。舞态戏拖红袖影，歌声唱渡碧云津。争将重价千金宝，来买芳宵一刻春。月上柳梢寻旧约，黄昏早立去年人。
叠和郡斋夜赏海棠韵
作者：章甫
朝代：清

脂痕匀染露华浓，百宝栏干五夜钟。漫说无香偏独恨，应怜有色为谁容。题词已借今宵宿，置酒宁期异日逢。名友花宜名友赏，居然昌阁会重重。
叠寿吴母刘太君七十韵
作者：章甫
朝代：清

鹤翎梳看水云滨，熟饭胡麻自在身。寿母的应留健者，弄孙真可乐安人。即今海屋添筹便，终古桑田种秫频。六出雪花来进酒，年年送腊又逢春。
台邑八景
作者：章甫
朝代：清

东方既白唱金鸡，天半朱霞晓望齐。锦绣千端云外织，层层挂在海峰西。
台邑八景
作者：章甫
朝代：清

月印寒潭扫却云，水光月色两无分。渔舟夜唱天心处，风送歌声镜里闻。
台邑八景
作者：章甫
朝代：清

渔父鲲沙傍海居，环流连络势相于。归来有客休弹铗，举网谁家不得鱼。
台邑八景
作者：章甫
朝代：清

濛濛洒落雁门前，几度风吹断复连。好景居然山水画，一重雨意一重烟。
台邑八景
作者：章甫
朝代：清

赤嵌巧筑海天中，万水孤悬一镇雄。雉堞斜阳翻照影，满城烟火落江红。
台邑八景
作者：章甫
朝代：清

逢秋旗尾斗戎功，木落山沉马首雄。此日大蒐宜此地，天然赤帜战金风。
台邑八景
作者：章甫
朝代：清

香洋一片耨春时，有事西畴不敢迟。漫说夏耘今尚早，乱苗恶莠妙先期。
台邑八景
作者：章甫
朝代：清

鹿耳雄关障百川，晴帆连贯水中天。好风早晚东西便，送尽今来古往船。
台郡八景
作者：章甫
朝代：清

夕照衔山影渐无，丹霞斜渡入澎湖。相随鹜鸟飞沙际，忽断虹桥落海隅。五色文章天上降，九光锦绣水中铺。晚来风送轻帆过，云里行舟古画图。
台郡八景
作者：章甫
朝代：清

江干多是老渔翁，欸乃声声晚渡东。落日流光知海阔，馀霞倒影觉天空。浮槎未上津头月，鼓棹齐回午后风。到岸争先停夜泊，糊模雉堞暮烟中。
台郡八景
作者：章甫
朝代：清

沙鲲七线锁台湾，天险东南设此关。无数渔舟连海岸，几家烟火出江间。风摇萤点参差碎，浪拍星光错落圜。夜半烹鱼眠醉梦，不知身在水中山。
台郡八景
作者：章甫
朝代：清

瀛岛官亭绕翠浓，凭栏听得怒涛冲。是真万顷潮惊弩，却似千竿竹化龙。面海多风因激浪，离山无树不关松。尾闾东泄无涯际，声在流波第几重。
台郡八景
作者：章甫
朝代：清

积素江城望眼赊，天然琼岛水之涯。谁云海外三冬景，却少云中六出花。逊白梅魂尘不染，断青山色玉无瑕。朝霜夜月浑留影，一片寒光万里遐。
台郡八景
作者：章甫
朝代：清

置身高踞澄台上，放眼遥空碧海中。不使一层楼尚隔，真誇千里目能穷。龙门倒射沧溟日，蜃气消沉岛屿风。浩淼流波归巨壑，茫茫大半是朝东。
台郡八景
作者：章甫
朝代：清

耀灵渡海出东关，溟色苍茫曙色斑。黑雾拓开新世界，红云捧照旧河山。火珠吐浴青波里，金镜磨悬碧落间。笑造秦桥过不得，神鞭石血苦维艰。
台郡八景
作者：章甫
朝代：清

黄山潮水发源长，奔撼雄关势莫当。好是三春鸣鹿耳，漫誇八月吼钱塘。涌时真觉银峰立，落处非关铁弩张。一自东鲸归海去，晴帆万里不波扬。
吴贞荆偕老照
作者：章甫
朝代：清

山屏云峭壁，松楸翠欲滴。间有地行仙，坐忘山中历。当年意气豪，禹浪千层激。跨鹤上扬州，万里关山笛。物色出风尘，归来清于涤。笑彼名锁缠，碌碌长途觅。譬如驽马痴，恋栈终伏枥。谁似画中人，行乐无捣惄。更有中馈贤，黾勉鸡鸣惕。福本自德求，吉乃从惠迪。兰桂立森森，好花随意摘。旨酒晋爵来，难老歌永锡。古有齐眉称，迄今声未寂。今看偕老图，相与岁华历。道子妙写生，印印如准的。他年故事添，合与梁鸿敌。
和友春睡梦觉集句
作者：章甫
朝代：清

睡足脂痕晕海棠，故烧高烛照红妆。惊回一觉游仙梦，溪水流来误阮郎。
和友春觞赠歌集句
作者：章甫
朝代：清

春风一曲杜韦娘，逗出嘉宾锦绣肠。今日相逢听高唱，乌纱白纻自生凉。
和郡斋夜赏海棠
作者：章甫
朝代：清

烛影摇光照影浓，捲帘斜看到残钟。宵深不滴怀人泪，睡足偏娇悦己容。著雨新妆红袖妒，含烟旧梦黑甜逢。花身本是神仙品，种出瑶台第几重。
哭仲山叔
作者：章甫
朝代：清

六十三年老典型，海天一夕陨文星。西风瑟瑟寒琴剑，肠断啼鹃血泪零。记得趋承愧比儿，兴宗远天日相期。只今犹未驰千里，空负龙文错爱时。
哭仲山叔·其一
作者：章甫
朝代：清

六十三年老典型，海天一夕陨文星。西风瑟瑟寒琴剑，肠断啼鹃血泪零。
哭仲山叔·其二
作者：章甫
朝代：清

记得趋承愧比儿，兴宗远天日相期。只今犹未驰千里，空负龙文错爱时。
哭吴桐亭舅氏
作者：章甫
朝代：清

天际雪霏白，山头草断青。惊闻山下石，痛矣陨文星。舅氏少寒素，苦学夜聚萤。学成名下士，才高德亦馨。及锋而一试，便已发新硎。献策醇且茂，董贾对汉廷。胸罗廿一史，手次十三经。世称真儒者，为后学典型。大业应寿世，长保此真形。胡年六十六，竟把程门扃。愁云何渺渺，悲风何泠泠。昨捧天书至，乃是绯衣灵。遂从天使去，骑鹤上帝庭。也知玉楼竣，召记不教停。其如奇字奥，何处问元亭。后生失仰止，哭对旧书棂。曰先生归也，哀逝不堪听。始信心丧者，倍怆思旧铭。先君同砚席，约计五十龄。相期扶大雅，岳峙与渊渟。我亦弟子痛，兼泪渭阳零。而且儿曹辈，小叩受寸筳。呜呼恩义重，西州即东溟。凄绝策马恸，莫教醉后醒。
哭景若兄
作者：章甫
朝代：清

晋水衣冠早擅名，宏开纱帐列江城。马群拟奋空千驷，雁阵惊号落一声。家学相承惭汝弟，风流顿尽哭吾兄。诗文要与商讹处，惆怅生前未了评。
哭母
作者：章甫
朝代：清

自从失怙泪痕零，待罪萱堂仅五龄。大化忽催归大暮，呼天怆地不堪听。亡母非如亡父时，曾经问卜亦求医。而今始觉阴阳数，药石无功卦象知。一去幽冥百事非，朔风摇撼冷慈帏。声声泣下星星血，肠断今朝又靡依。育儿善病近中年，七十延龄亦有天。尽道寿高休恸绝，但思鞠我便凄然。十丈莲花礼佛开，音容恍惚下莲台。儿孙妇女环坛哭，只管魂游不管哀。奈怙何兮奈恃何，终天饮恨几时过。无端展起葩经读，恼杀风人赋蓼莪。
哭母·其一
作者：章甫
朝代：清

自从失怙泪痕零，待罪萱堂仅五龄。大化忽催归大暮，呼天怆地不堪听。
哭母·其三
作者：章甫
朝代：清

一去幽冥百事非，朔风摇撼冷慈帏。声声泣下星星血，肠断今朝又靡依。
哭母·其二
作者：章甫
朝代：清

亡母非如亡父时，曾经问卜亦求医。而今始觉阴阳数，药石无功卦象知。
哭母·其五
作者：章甫
朝代：清

十丈莲花礼佛开，音容恍惚下莲台。儿孙妇女环坛哭，只管魂游不管哀。
哭母·其六
作者：章甫
朝代：清

奈怙何兮奈恃何，终天饮恨几时过。无端展起葩经读，恼杀风人赋蓼莪。
哭母·其四
作者：章甫
朝代：清

育儿善病近中年，七十延龄亦有天。尽道寿高休恸绝，但思鞠我便凄然。
哭父
作者：章甫
朝代：清

惊号无状恨无穷，恸绝椿摧瀛岛东。昨晚春游归大梦，一场春梦一生空。愈呼返魄愈无知，惊报亲朋半信疑。恨却药汤全未奉，枉生养老读书儿。人言坐脱是仙归，无疾而终世所希。哀死慰生都以此，问天搔首是耶非。一方灵几一孤檠，半起幽风半灭明。更苦夜号添母痛，几回泣血忽吞声。灯月无情烂不收，来朝佳节更悲愁。五城若弛金吾禁，魂在诸天何处游。万般惟觉读书珍，回首如闻夜读频。到老不知勤学苦，终身总是学中人。承家十二世儒门，少教儿曹老教孙。翻觉放翁藏本少，检书何止一箱存。航海当年险海隅，盖棺今尽道真儒。也知正寝蒙天报，其奈椎心怙已无。六经都是手亲裁，三箧亡书苦记来。手泽不堪频抚卷，一回朗诵一回哀。每把双闱动辄思，肯因白首坠青云。伤心遗训随流水，空树文坛早冠军。顿尽名心愿已虚，显扬望后又何如。未能禄养荣封典，有子空教读父书。斑斑血洒哭诗章，六十二年胡遽亡。生我靡瞻今已矣，长眠遥在白云乡。
哭父·其一
作者：章甫
朝代：清

惊号无状恨无穷，恸绝椿摧瀛岛东。昨晚春游归大梦，一场春梦一生空。
哭父·其七
作者：章甫
朝代：清

承家十二世儒门，少教儿曹老教孙。翻觉放翁藏本少，检书何止一箱存。
哭父·其三
作者：章甫
朝代：清

人言坐脱是仙归，无疾而终世所希。哀死慰生都以此，问天搔首是耶非。
哭父·其九
作者：章甫
朝代：清

六经都是手亲裁，三箧亡书苦记来。手泽不堪频抚卷，一回朗诵一回哀。
哭父·其二
作者：章甫
朝代：清

愈呼返魄愈无知，惊报亲朋半信疑。恨却药汤全未奉，枉生养老读书儿。
哭父·其五
作者：章甫
朝代：清

灯月无情烂不收，来朝佳节更悲愁。五城若弛金吾禁，魂在诸天何处游。
哭父·其八
作者：章甫
朝代：清

航海当年险海隅，盖棺今尽道真儒。也知正寝蒙天报，其奈椎心怙已无。
哭父·其六
作者：章甫
朝代：清

万般惟觉读书珍，回首如闻夜读频。到老不知勤学苦，终身总是学中人。
哭父·其十
作者：章甫
朝代：清

每把双闱动辄思，肯因白首坠青云。伤心遗训随流水，空树文坛早冠军。
哭父·其十一
作者：章甫
朝代：清

顿尽名心愿已虚，显扬望后又何如。未能禄养荣封典，有子空教读父书。
哭父·其十二
作者：章甫
朝代：清

斑斑血洒哭诗章，六十二年胡遽亡。生我靡瞻今已矣，长眠遥在白云乡。
哭父·其四
作者：章甫
朝代：清

一方灵几一孤檠，半起幽风半灭明。更苦夜号添母痛，几回泣血忽吞声。
哭门人郑君怀
作者：章甫
朝代：清

才亦犹人命不遭，奄然赍志任悲号。自惭古道裁吾党，相长今兹失汝曹。千里几曾来负笈，三馀谁复共焚膏。诗文灵气归何处，肠断当年落笔豪。
四仙酣睡图
作者：章甫
朝代：清

非儒非道亦非禅，醉乡仙也睡乡仙。仙之八者图以四，半游大地半诸天。云房老师纯阳度，一梦黄粱几万年。零陵市上蓝关路，世界茫茫十大千。不坏这个不期会，相逢偶合画中缘。画工亦有化工意，化工何处非偶然。
四十书怀
作者：章甫
朝代：清

壮时直欲气凌云，十载消磨坠俗氛。世故中年犹见恶，名山大业尚无闻。蝇头不解谋寻尺，驹隙还须惜寸分。若待桑榆收也晚，几曾霞照烂天文。
四时闺思
作者：章甫
朝代：清

觅睡寻春梦不能，心香一缕篆孤灯。频呼侍婢亭前看，月上花梢第几层。纳凉销夏碧窗纱，懒扑流萤月影斜。步到荷池聊拨闷，无端并蒂忽开花。永夜深秋冷绣帏，不堪检点旧寒衣。铜壶滴尽霜钟响，惆怅金风又告归。肃气穷冬分外严，支寒瘦骨锁眉尖。遥怜塞上今宵雪，似此妆楼几倍添。
四时闺思·其一
作者：章甫
朝代：清

觅睡寻春梦不能，心香一缕篆孤灯。频呼侍婢亭前看，月上花梢第几层。
四时闺思·其三
作者：章甫
朝代：清

永夜深秋冷绣帏，不堪检点旧寒衣。铜壶滴尽霜钟响，惆怅金风又告归。
四时闺思·其二
作者：章甫
朝代：清

纳凉销夏碧窗纱，懒扑流萤月影斜。步到荷池聊拨闷，无端并蒂忽开花。
四时闺思·其四
作者：章甫
朝代：清

肃气穷冬分外严，支寒瘦骨锁眉尖。遥怜塞上今宵雪，似此妆楼几倍添。
因病省试不果书以志勉
作者：章甫
朝代：清

半世功名未遇时，文章得失寸心知。不才敢恨输先著，多病偏教落后期。驴背鸡声凭献策，葭苍露白但吟诗。三年且把毛锥琢，休道囊中未处之。
困骥歌
作者：章甫
朝代：清

骥称其德自孔氏，骥称率马本杨子。真龙论定古圣贤，万古凡马何曾比。君不见呈材自天，西极擅美。见非一毛，行可千里。破尘红，追电紫。秦关冀野得意时，一发万夫莫能止。胡为乎伯乐杳然，九方已矣。牝牡骊黄，皮相尔尔。顾影自惭伏枥号，蹉跎岁月伊胡底。一年颓废又一年，可怜困骥今若此。骥乎骥乎命何如，老大竟堕盐车里。骥乎骥乎心莫悲，黄金台筑为谁始。尔骨还售五百金，死后生前总一理。但能死后骨留香，赫赫生前枉如彼。鹏不飞兮群鸟嗤，鹤不舞兮群鸡耻。得时炎附失时凉，世路悠悠本大抵。纵然要作不平鸣，其奈肝胆向谁是。我今为作困骥歌，歌诗者权作知己。知己夫物亦有然，是岂区区感恩已。闻歌肮脏嘶一声，昂昂又欲空群起。
塾课即事
作者：章甫
朝代：清

花村夜雨读书灯，晓起茶煎午饭蒸。得气先知春鸭水，笃时难语夏虫冰。移山毕竟非无济，超海从来是不能。千里要穷楼上目，端应踏上最高层。
壮夫剑箭行
作者：章甫
朝代：清

壮夫宝剑擅太阿，誓将入海斩巨鼍。壮夫神箭妙穿杨，誓要登山射封狼。提剑束箭海山至，踌躇四顾不轻试。旁观不解个中故，争问渠来何四顾。渠听人言生浩叹，请教极目海山看。东海有鼍西海鲸，奔鲸党鳄又波生。南山有狼北山貙，拍貙化虎又风呼。海妖山怪不胜指，剑箭茫茫何处是。
夜泊铜山越日与郭瑟江陈卜五魏以甫上宝智寺
作者：章甫
朝代：清

一幅飞航扇碧澜，因风夜泊此铜峦。浮洲蟹舍围沙岸，滨海鱼庄护石栏。塔势随波移棹橹，钟声入梦到江干。来朝踏上莲花界，回首迷津渡几滩。
夜读
作者：章甫
朝代：清

永夜无纷扰，孤灯对古人。天心怜守拙，还我读书身。
妆楼春夜宴集句
作者：章甫
朝代：清

花有清香月有阴，长河渐落晓星沉。劝君更尽一杯酒，又典春奁半臂金。
客持图索句图中日出潮上童子吹箫当潮而立画工以是箫世号品箫同音附会名为当朝一品指日高升图予即其寔景题之
作者：章甫
朝代：清

东君渡出水迢迢，水上银山万里遥。惊绝奇观图两大，沧海日兮浙江潮。童子何知空依傍，苍茫独立最高标。回澜不射肃王箭，鞭石不遇始皇桥。当潮指日高升处，万籁无声自歌谣。造化原来亦一物，清浊吹嘘入管箫。有人解得呼吸意，一任凌波上碧霄。五色阳精千顷浪，风云际会看龙跳。
客读陆放翁临川道中诗醉饱休相避堪羞甚乞墦语为谑浪语予曰不然是至理也是从处室章赵氏注昏夜乞哀白日骄人句申言之爰赋一律
作者：章甫
朝代：清

多少骄人态，堪羞甚乞哀。其馀仍计算，不足几徘徊。大抵良人出，何尝显者来。若教妻妾问，犹是落疑猜。
宿五通亭
作者：章甫
朝代：清

卖拙行装去路赊，西风匹马走天涯。晚村野店浓烟锁，古渡横舟落日斜。游惯不知身是客，心虚且暂寺为家。功名枕上华胥境，漫唱鸡声彻晓霞。
宿冈山岩
作者：章甫
朝代：清

山外连云云外山，云岩古刹谢尘寰。零星木石相牵引，断续藤萝且附攀。避客兔归三窟里，谈禅僧现十方间。浮生因果谁参破，夜半钟声梦觉关。
寒夜口占
作者：章甫
朝代：清

几日清秋去，严冬渐觉深。乾坤归老态，风木入寒心。梦破诗魂返，愁多酒力沉。来朝卜天气，犹未定晴阴。
寿一峰张宗师
作者：章甫
朝代：清

岐西间气蔚洪濛，圣代名臣岳降中。布化原从分陕左，流膏直到极闽东。五庠礼教裁吾党，四邑弦歌颂我公。傍得门墙桃李种，滋培长荷作霖功。
寿吴母刘太君七十
作者：章甫
朝代：清

晓日神山现海滨，仙姬岛上认前身。请看歌乐传公子，原是然藜照老人。七十北堂开宴始，三千东阁赋诗频。苍松翠柏围帘幕，垂荫长盘太古春。
寿耘庐薛明府
作者：章甫
朝代：清

理学承家不世同，春官早擅出群雄。文章昔著江之左，政绩今标海以东。洗出寸心澄水白，栽开满县烂花红。称觞恰好浓秋露，天酒絪缊造化功。八月浮来贯月查，载添健饭进胡麻。应时南极悬云上，奉使东方到水涯。千载班名联玉笋，百年帖字艳金花。天心久为苍生计，霖雨长留泽万家。
寿耘庐薛明府·其一
作者：章甫
朝代：清

理学承家不世同，春官早擅出群雄。文章昔著江之左，政绩今标海以东。洗出寸心澄水白，栽开满县烂花红。称觞恰好浓秋露，天酒絪缊造化功。
寿耘庐薛明府·其二
作者：章甫
朝代：清

八月浮来贯月查，载添健饭进胡麻。应时南极悬云上，奉使东方到水涯。千载班名联玉笋，百年帖字艳金花。天心久为苍生计，霖雨长留泽万家。
寿辛母许太君八秩
作者：章甫
朝代：清

秋山秋水净无烟，玉露如珠累累圆。天酒酿成寿酒好，萱堂晋爵海中天。海天环屿奇六六，生长女宗岂偶然。陇西壸范高阳秀，甲子重翻二十年。有时数霞落天半，有时玩鹤戏海边。绕膝舞庭森玉树，兰馨桂馥相映妍。昨夜湖西浮瑞气，流光万顷到瀛壖。晓望五云三岛现，长生歌曲奏金仙。是日天书来介寿，岁星岁岁烂华筵。登堂拜母无量佛，笑说三万又六千。
寿郡守苏斋
作者：章甫
朝代：清

十年化被八闽东，扇海曾薰鼓俗风。选璞琢开千嶂白，网珊罗起一江红。即戎齐效三军力，奏凯频加百战功。造福苍生咸托命，天教矍铄老来雄。驿马南驰万里临，瀛壖重荫使君阴。河山如故环城郭，父老相随认鹤琴。甘露两朝天子德，寒冰一点老臣心。白云岳降诚非偶，嘘气长施傅说霖。
寿郡守苏斋·其一
作者：章甫
朝代：清

十年化被八闽东，扇海曾薰鼓俗风。选璞琢开千嶂白，网珊罗起一江红。即戎齐效三军力，奏凯频加百战功。造福苍生咸托命，天教矍铄老来雄。
寿郡守苏斋·其二
作者：章甫
朝代：清

驿马南驰万里临，瀛壖重荫使君阴。河山如故环城郭，父老相随认鹤琴。甘露两朝天子德，寒冰一点老臣心。白云岳降诚非偶，嘘气长施傅说霖。
山亭行题鳌海施厚确遗照
作者：章甫
朝代：清

山居超尘域，山城半离即。距城构山亭，亭在云山侧。亭外护花栏，栏势随迂直。桃竹柳芝兰，面面环亭植。借问谁主人，春花报消息。曰有儒者风，夙优才与德。德是好秉彝，才乃擅奇特。奇才处囊锥，文章应报国。昊才亦爱才，玉楼召记逼。因之降石麒，薪传火不熄。游学鲲沙东，来从鳌海北。学海家有源，还脩弟子职。了了读父书，一一罗记忆。持照索予题，其情正孔亟。神交赠以言，敢惜金如墨。信手而疾书，知心了无惑。昔慕荆州名，恨不荆州识。今晤荆州图，幸仗虎头力。点缀尽生机，古道存颜色。可知是淑人，其仪本不忒。偕童不偕冠，天真无粉饰。问讯亦何心，未可机械测。古来容膝安，毋乃太偪仄。今兹抱膝吟，悠悠意自得。消受一事无，坐忘年万亿。乾坤此山亭，浑然无终极。
山人笑渡行
作者：章甫
朝代：清

溪流水势曲又曲，古渡济人日不足。招招舟子在中流，两岸遥闻橹声促。东岸渡来西岸人，西岸待渡还相续。渡头溪水流出山，人在山头高处瞩。当时结伴入山深，乱云何处寻芳躅。不知世上有风波，烟霞以外了无欲。今日出上望滔滔，毋乃旁观笑当局。造物非以人拘拘，逸者荣兮劳者辱。夫人自甘逸与劳，山水何曾分雅俗。红尘静处暮烟横，山自空青水自绿。
岁暮客居有感
作者：章甫
朝代：清

春夏秋冬客，琴书剑佩身。江湖劳卖拙，辜负故园春。
岁暮感咏
作者：章甫
朝代：清

忽忽忘昏晓，几时岁又杪。六千三万日，今尚馀多少。
帆口阻风
作者：章甫
朝代：清

此去三山景，惟馀十里程。忽闻风夜吼，故阻客晨征。波浪长江险，烟尘古道横。石尤来作恶，几日到榕城。
幽居
作者：章甫
朝代：清

世味年来淡，幽居且自安。才疏惊韵险，量窄怯杯宽。守拙因成懒，忘贫不觉寒。形骸知老至，小立亦凭栏。
庚戌1790元日即句
作者：章甫
朝代：清

爆竹连声响，晨兴气象新。岁尊今日首，历入去年春。堂上周双甲，盘中列五辛。儿孙上椒酒，相与庆良辰。东风嘘海表，蓬荜亦生春。天启三元运，人痊百病身。平安真是福，澹泊未全贫。传座从兹始，开琼莫厌频。
庚戌1790元日即句·其一
作者：章甫
朝代：清

爆竹连声响，晨兴气象新。岁尊今日首，历入去年春。堂上周双甲，盘中列五辛。儿孙上椒酒，相与庆良辰。
庚戌1790元日即句·其二
作者：章甫
朝代：清

东风嘘海表，蓬荜亦生春。天启三元运，人痊百病身。平安真是福，澹泊未全贫。传座从兹始，开琼莫厌频。
弥陀岩
作者：章甫
朝代：清

弥陀佛空凿何年，可是沙门别洞天。竖起有山云峭壁，倒流无岸石飞泉。孤亭特立空中界，半日分閒世外缘。俯仰放开观世眼，千寻崖下几桑田。
弹琴
作者：章甫
朝代：清

弦中山月照，弦外水云归。一曲邈天际，太音希不希。
感事
作者：章甫
朝代：清

花花世事变于棋，局外休将局内嗤。秋雁凭空还篆字，春蚕未死尚缠丝。美人歌泣千金值，壮士恩雠一剑知。风雨际天应悔错，留根芳草可全欺。
感兴
作者：章甫
朝代：清

昔想风云会，今随草木春。未交天下士，敢尚古之人。铁铸宁移错，弓疑莫认真。也知姜桂性，无地不艰辛。诵读还吾素，乾坤老此心。三杯排闷酒，一曲卖愁琴。辱受甘愚谷，机谋陋汉阴。无聊烦笔墨，莫厌惯清吟。
感兴·其一
作者：章甫
朝代：清

昔想风云会，今随草木春。未交天下士，敢尚古之人。铁铸宁移错，弓疑莫认真。也知姜桂性，无地不艰辛。
感兴·其二
作者：章甫
朝代：清

诵读还吾素，乾坤老此心。三杯排闷酒，一曲卖愁琴。辱受甘愚谷，机谋陋汉阴。无聊烦笔墨，莫厌惯清吟。
感叹
作者：章甫
朝代：清

衰年落拓海天东，一任洪炉造化工。睡眼那分棋黑白，平心不买剑雌雄。人传已死归前辈，我愧馀生剩此翁。名士由来都画饼，庸才敢恨踏虚空。
戊申1788春与诗人吴奇文邱瑞岚邱桂芳夜集袖琴亭刻烛分咏拈得中庸语大为题同人以莫载从何说起予窃以天地人物该之率成一律
作者：章甫
朝代：清

何年气母大生成，语大无嫌肆大声。日月星辰天上系，江淮河汉地中行。传人立定千秋史，号物包罗万汇情。往古来今囊一笔，化工消息付诗评。
抚水仙操
作者：章甫
朝代：清

偶尔理丝桐，如逢海山翁。情移山尽处，韵入水流中。一曲神洲到，孤帆世界空。先生化工意，随兴引仙风。
抚琴听者知音
作者：章甫
朝代：清

千古牙琴遇子期，高山流水慰心知。而今也解琴中趣，漫说知希只自怡。
挽亡友李瑾卿
作者：章甫
朝代：清

君平矜躁我疏狂，好友忘形两不妨。记得竹窗凉夜里，风风雨雨话联床。追寻旧事订心知，少小交游老大期。来岁君年才及壮，不应便是了凡时。鹿岛分舟送远行，舟南舟北不胜情。可怜望断帆樯影，即是离群判死生。屈指还乡数夕晨，那知哀逝已三旬。香魂久著金风去，犹是思归话旧人。我滞归船泊鹭洲，君危频问我归不。不堪遗语传身后，肠断心伤恼石尤。君斋几案绝尘埃，芗泽摩挲日几回。冷落主人何处去，笔床茶臼不胜哀。天书一夜到瀛东，催促君回守故宫。闻道魂消芳不散，前身应是侍书童。回首评花醉月时，频将银烛剪催诗。今宵吟尽思君句，可得魂归可得知。
挽亡友李瑾卿·其一
作者：章甫
朝代：清

君平矜躁我疏狂，好友忘形两不妨。记得竹窗凉夜里，风风雨雨话联床。
挽亡友李瑾卿·其七
作者：章甫
朝代：清

天书一夜到瀛东，催促君回守故宫。闻道魂消芳不散，前身应是侍书童。
挽亡友李瑾卿·其三
作者：章甫
朝代：清

鹿岛分舟送远行，舟南舟北不胜情。可怜望断帆樯影，即是离群判死生。
挽亡友李瑾卿·其二
作者：章甫
朝代：清

追寻旧事订心知，少小交游老大期。来岁君年才及壮，不应便是了凡时。
挽亡友李瑾卿·其五
作者：章甫
朝代：清

我滞归船泊鹭洲，君危频问我归不。不堪遗语传身后，肠断心伤恼石尤。
挽亡友李瑾卿·其八
作者：章甫
朝代：清

回首评花醉月时，频将银烛剪催诗。今宵吟尽思君句，可得魂归可得知。
挽亡友李瑾卿·其六
作者：章甫
朝代：清

君斋几案绝尘埃，芗泽摩挲日几回。冷落主人何处去，笔床茶臼不胜哀。
挽亡友李瑾卿·其四
作者：章甫
朝代：清

屈指还乡数夕晨，那知哀逝已三旬。香魂久著金风去，犹是思归话旧人。
挽文峰林公升定海总戎留台弹压疾终官署子澹斋扶榇内渡归蓝田
作者：章甫
朝代：清

壮猷元老障东宁，竟厌红尘怆泪零。越岛眼穿新建节，瀛壖肠断旧思铭。中流报折擎天柱，上界催回镇海星。鼓角风号寒剑佩，军容犹自肃威灵。云帆高挂镇军幡，简命煌煌没亦尊。孤子辕开号返魄，群僚江祭送归魂。骑鲸北上遥前路，化鹤西旋认故园。护榇波臣知效顺，轻舟飞渡海天门。
挽文峰林公升定海总戎留台弹压疾终官署子澹斋扶榇内渡归蓝田·其一
作者：章甫
朝代：清

壮猷元老障东宁，竟厌红尘怆泪零。越岛眼穿新建节，瀛壖肠断旧思铭。中流报折擎天柱，上界催回镇海星。鼓角风号寒剑佩，军容犹自肃威灵。
挽文峰林公升定海总戎留台弹压疾终官署子澹斋扶榇内渡归蓝田·其二
作者：章甫
朝代：清

云帆高挂镇军幡，简命煌煌没亦尊。孤子辕开号返魄，群僚江祭送归魂。骑鲸北上遥前路，化鹤西旋认故园。护榇波臣知效顺，轻舟飞渡海天门。
挽石朴斋
作者：章甫
朝代：清

海天昏黑海雷吼，破浪鲸鲵秋夜走。罗岳石摧百尺巅，瀛壖惊睹落星斗。曩时清诲几过从，略分言情忘年友。投我木李投我桃，至今尚未报瑶玖。忽骑箕尾比列星，可是星宫悬已久。不然德者福之基，应享三万六千寿。如何人瑞地行仙，仅称六十有六叟。人语传来半信疑，十分遥望伤八九。二百里外来讣音，岁辰月戌时在酉。其日乘鸾上碧霄，何时化鹤归黄耇。任呼返魄与招魂，一意星回帝左右。霜寒露冷又风酸，天问无辞空搔首。楚些哀遍思旧铭，白马素车我敢后。啼鹃溅血泪星星，献以冥镪祭以酒。大梦长眠杳九泉，人琴感叹知耶否。石之火矣电之光，古往今来谁不朽。生顺死安两无惭，如此羽化何所负。芙蓉城里是故家，莫说其乡无何有。
排闷
作者：章甫
朝代：清

英雄末路叹蹉跎，何况儒寒拍手歌。蛙井眼中天自大，鼠河腹里水无多。发须渐觉丝相似，肝胆谁将剑与磨。千首新诗百壶酒，醉翁骚客奈愁何。
探幽
作者：章甫
朝代：清

探幽深处好，僻径少人行。木古山中色，禽飞世外声。随风云意活，出水石痕清。我有家焉想，锄茅可得成。
探梅
作者：章甫
朝代：清

清高品格谢嚣尘，流水空山太古春。寒士云桥来过访，怜君耐冷共精神。
放洋
作者：章甫
朝代：清

鹿岛驶飞航，横冲大小洋。耳闻催发棹，背指远离乡。风便波无力，潮平月有章。澎峰奇六六，画界水中央。
无题诗和吴松涛
作者：章甫
朝代：清

吹落天香惹醉魂，寻香爱绕美人村。杨妃粉黛三千妒，崔氏风流五百冤。自露芳心抽翠钿，相期絮语待黄昏。怪他摇动行春影，掩却梨花深院门。溪水流来出若耶，清溪倒映绣窗纱。凌波罗袜缠千缕，拜月湘裙摺九华。乌鹊桥头催递柬，鹦哥院后唤煎茶。香风送到氤氲使，细贴云鬟并蒂花。宝匣分明卸晚妆，无劳怅望宋家墙。朱绳可是缫蚕茧，红袖居然睡海棠。莫断云轩遥玉女，谁游台洞误仙郎。别君遗枕君须记，几度阳台认楚襄。铜壶滴尽露华清，轻揭珠帘送月明。有觉梦中赢薄倖，无波影里解多情。卖花已断穿花蝶，折柳仍牵织柳莺。回首江楼金粉剩，板桥流水自盈盈。
无题诗和吴松涛·其一
作者：章甫
朝代：清

吹落天香惹醉魂，寻香爱绕美人村。杨妃粉黛三千妒，崔氏风流五百冤。自露芳心抽翠钿，相期絮语待黄昏。怪他摇动行春影，掩却梨花深院门。
无题诗和吴松涛·其三
作者：章甫
朝代：清

宝匣分明卸晚妆，无劳怅望宋家墙。朱绳可是缫蚕茧，红袖居然睡海棠。莫断云轩遥玉女，谁游台洞误仙郎。别君遗枕君须记，几度阳台认楚襄。
无题诗和吴松涛·其二
作者：章甫
朝代：清

溪水流来出若耶，清溪倒映绣窗纱。凌波罗袜缠千缕，拜月湘裙摺九华。乌鹊桥头催递柬，鹦哥院后唤煎茶。香风送到氤氲使，细贴云鬟并蒂花。
无题诗和吴松涛·其四
作者：章甫
朝代：清

铜壶滴尽露华清，轻揭珠帘送月明。有觉梦中赢薄倖，无波影里解多情。卖花已断穿花蝶，折柳仍牵织柳莺。回首江楼金粉剩，板桥流水自盈盈。
日光岩
作者：章甫
朝代：清

山庄禅院水云乡，买渡登临踏上方。拍岸有声凌万顷，因风无定转千航。露华浸石寒秋浦，岛势回潮送夕阳。柔橹摇归移洞去，隔江烟树半苍茫。
春兴
作者：章甫
朝代：清

天意如人意，新年换旧年。索梅寒一笑，学柳懒三眠。砚席仍多事，诗文未了缘。怜他枯管蕊，时亦露春妍。
春城送别
作者：章甫
朝代：清

剪烛窗西话旧情，春风无故速晨征。琴心碎断弦三叠，骊曲悲歌响一声。云里半肩书担古，沙头十里马蹄轻。长亭别后人归去，顾影惟随片月明。
春夜愁妇吟
作者：章甫
朝代：清

倚病含愁耐不能，闺寒枕簟冷于冰。那堪忽断三春梦，犹对将残五夜灯。觏我则夷艰亦既，逢君相识怅何曾。窗前好鸟催天晓，敢上妆楼最上层。
春日咏怀
作者：章甫
朝代：清

陌头杨柳陇头梅，指点风情个里催。天亦好新将岁改，人欣除旧恰阳回。一年好景从今始，万汇生机自此开。著意寻春春已泄，休忘马上带诗来。
春楼夜话
作者：章甫
朝代：清

江楼小筑水云滨，夜雨清言肆晋人。得地何须高百尺，赏心大半惜三春。诗狂不觉谁为主，酒醉几忘我作宾。一刻千金难买得，窗西剪烛莫辞频。
春江吟送鸿卿归清溪
作者：章甫
朝代：清

杜鹃啼破绿杨烟，别苦不教柳色妍。同是萱零苫块者，江亭挥手倍凄然。追思异地萍踪合，清溪瀛水两相连。臭味投兮肝胆照，荆州识在廿年前。风雨无间清课事，敲棋煮酒又茶煎。父事降为兄事列，从来好友本忘年。鹿岛波平春水绿，故人西望买归船。万里晴航送君去，清风明月惹情牵。天涯此后谁知己，殊嗜酸咸且自怜。珍重窗西时剪烛，心交记取海云边。
春游靖海寺
作者：章甫
朝代：清

郭外寻春踏翠峰，榴环古寺尚留踪。北园梦断萦花蝶，东海归来贮钵龙。面面豁开圆觉路，声声敲破指迷钟。谈禅半日閒分我，洞在诸天第几重。
晓妆
作者：章甫
朝代：清

晓起理新妆，浣花云鬓贴。春风偶窥帘，香气与之接。
晓镜四吟有记
作者：章甫
朝代：清

儒教由来立至尊，休将境地溷沙门。佛随面面分千变，道自头头会一元。不受锁缰缠世界，何须衣钵净天根。关前人鬼机参破，笑杀拈花解妙论。
晓镜四吟有记
作者：章甫
朝代：清

天半朱霞簇四围，垂虹夕照巧流辉。妆成五色才人笔，绣出千端织女机。渡海云横飞鹜去，衔山日落暮鸦归。倚栏领取天然画，散绮馀光尚未希。
晓镜四吟有记
作者：章甫
朝代：清

屴崱峰高寺涌泉，松阴翠粒破晴烟。灵源有隙能开窍，喝水无声不闹禅。石鼓风鸣青嶂外，通霄路在白云边。人间亦有蓬莱景，到此登临即是仙。
晓镜四吟有记
作者：章甫
朝代：清

摩空屴崱势巍然，晓发松涛景欲仙。穷目几忘山立地，到头真觉石擎天。眼中白日江干起，足下青云洞口连。绝壁无梯归觉险，千盘螺转尚崖悬。
晓镜四吟有记
作者：章甫
朝代：清

秋深月妙少人知，味在天心景在诗。有信不辜相待意，多情爱伴独吟时。莫嫌碎影当窗瘦，绝妙流光入室迟。珍重浮云休蔽却，仙娥桂阙梦佳期。
晓镜四吟有记
作者：章甫
朝代：清

遥岑排翠晓窗前，透得虚空一线连。石可袖来犹有海，管如窥去岂无天。养鸡若木忙中静，视虱如轮缺处圆。解到其间涵万有，本来光景总无边。
晓镜四吟有记
作者：章甫
朝代：清

鼓峰胜迹未曾非，奇绝灵岩世外希。一自闹禅随喝去，至今流水尚忘归。道经有得空生化，法到无边静入微。我辈欲知当日事，仙床石上是真机。
暮春吟
作者：章甫
朝代：清

褪粉残英馀几分，阑珊花事尚香闻。东风不为春情老，依旧花间好处薰。
暮春夜与吴焕章邱瑞岚邱桂芳唐英臣侯鹏九壶春楼小集
作者：章甫
朝代：清

笑我招携者，都非与世宜。春风三月酒，夜雨一楼诗。话以同心契，创忘剜肉医。随时行乐好，趁未鬓成丝。
暮春罗峰友人招游即事时予有归思
作者：章甫
朝代：清

乌笠红衫客，轻寒薄暖天。杏花春意闹，柳絮别情牵。物色原无为，人心惯作缘。不如归去好，山鸟几声连。
暴雨叹
作者：章甫
朝代：清

暴雨山头落，排山水势恶。上流勿与争，少立待其涸。
月夜听僧智辉与李尔冲和平沙落雁操
作者：章甫
朝代：清

步月访禅家，挥弦对碧纱。俨然来远雁，相与落平沙。著指频频印，关情故故斜。曲终尘俗洗，并不点些些。
望云顶岩
作者：章甫
朝代：清

绝顶名岩结佛区，诸峰罗列势全趋。云中楼阁烟中树，一幅天生万变图。
望木冈山
作者：章甫
朝代：清

台郡东北关，距关卅三里。有山号木冈，盘在乱云里。山头薄云端，山脚围云底。云归山面真，势直摩空起。我从高处望，望中叹观止。眼界放大千，一切皆俯视。罗列凡几山，山山是孙子。允矣少祖山，天生非偶尔。读书要信书，得之于郡纪。见说混沌初，乾坤凿渣滓。为我问化工，此山何时始。山灵浑无语，终古海天峙。
望玉山歌
作者：章甫
朝代：清

天苍苍，海茫茫。武峦后，沙连旁。半空浮白，万岛开张。非冰非水，非雪非霜。老翁认得真面目，云是玉山发异光。山上宝光山下照，万丈清高万丈长。晴云展拓三峰立，一峰独耸镇中央。须臾变幻千万状，晶瑩摩荡异寻常。四时多隐三冬见，如练如瀑如截肪。骇目惊人不一足，莫辨璧圆与圭方。我闻辉山知韫玉，又闻采玉出昆冈。可求犹是人间宝，争似此山空瞻望。当时有客痴山凿，自恃雄心豪力强。岂知愈入愈深处，归于无何有之乡。嗟乎玉山愿望几曾见，我今何幸愿为偿。偿来愿望亦造化，多谢山灵不可忘。山灵归去将谁说，依旧囊纱而篆香。大璞自然天地秘，未知韫椟何处藏。且将一片馀光好，袖来宝贵入诗囊。
望玉山歌
作者：章甫
朝代：清
体裁：古风

天苍苍，海茫茫。武峦后，沙连旁。半空浮白，万岛开张。非冰非水，非雪非霜。老翁认得真面目，云是玉山发异光。山上宝光山下照，万丈清高万丈长。晴云展拓三峰立，一峰独耸镇中央。须臾变幻千万状，晶莹摩荡异寻常。四时多隐三冬见，如练如瀑如截肪。骇目惊人不一足，莫辨璧圆与圭方。我闻辉山知韫玉，又闻采玉出昆冈。可求犹是人间宝，争似此山空瞻望。当时有客痴山凿，自恃雄心豪力强。岂知愈入愈深处，归于无何有之乡。嗟乎玉山愿望几曾见，我今何幸愿为偿。偿来愿望亦造化，多谢山灵不可忘。山灵归去将谁说，依旧囊纱而篆香。大璞自然天地秘，未知韫椟何处藏。且将一片馀光好，袖来宝贵入诗囊。
望芦川早发
作者：章甫
朝代：清

三更残月五更鸡，叠促晨装上马蹄。掩映酒旗茅店北，微茫田舍石桥西。风声动柳闻中觉，雪意藏梅望里迷。毕竟芦川何处是，还须买渡问前溪。
杂诗平韵
作者：章甫
朝代：清

谁将煮酒算英雄，运会原来在个中。试看执鞭徒贱役，可知诡遇匪良工。行云自妙氤氲态，逆水休誇搏激功。去去前途总无定，由他踏实与虚空。风风雨雨几重重，垂老萧然兴已慵。春梦归来犹有路，秋烟散去却无踪。弯弓直射石为虎，鸣剑偏惊津跃龙。神化从来输造物，残云可复起奇峰。不是红绫宴曲江，吟春亦复醉春缸。遥岑送到青排闼，香草披来绿满窗。点遍梅花图九九，看归燕子剪双双。适然惹起歌声兴，信口凭吹短笛腔。频年剜肉把创医，老至筋骸百不支。纵欲曝书甘耐冷，岂真煮字免啼饥。已艰击柝贫而仕，谩说投囊富以诗。回首半生浑是梦，名心未净亦何为。梭织光阴若转机，几经夕晦几朝晖。谁人挟刺骑驴蹇，若者簪花策马肥。戆性自应怜汲黯，愤时胡竟死韩非。茫茫今古伤心事，多少英雄志愿违。置身若在古风初，何必华堂不草庐。尚有闲闲高士亩，谩来孑孑大夫旟。庄周是蝶浑忘蝶，惠子非鱼却乐鱼。火食几人曾断去，的应饮水读仙书。戒得原来是老夫，还思所好学从吾。闭藏玉匣封菱镜，摇动金盘走露珠。貌取失于憎面目，心知许便割头颅。异时木拱徐君墓，挂剑能来季札无。晴帆遥挂鹿门西，五色行装极目迷。尽道无瑕原是璧，焉知有玷便非圭。飞鸿未入萦云网，归燕空衔带水泥。莫嫁金龟夫婿好，封侯久已误春闺。众议纷纷莫力排，由由亦可与之偕。浑天犹自随行蚁，得水何妨听叫蛙。壮士三千开铁弩，美人十二斗金钗。色衰力尽须臾事，坎坷依然叹命乖。大生何处匪元胎，饮水休忘有本来。最恼昏迷奸鬼蜮，宁知悔悟泣风雷。焦头烂额工移突，碎骨焚身烬烈灰。今日歌诗追昔欸，不胜感愤不胜哀。伊谁坐照擅如神，心镜瑩然独至仁。不使迷来鱼目混，方知剖出蚌胎真。松梅苦耐三冬冷，桃李争先二月春。多少清标羞自献，可无物色出风尘。文坛昔日要横军，捲旆今非鼓角闻。约计新愁添似水，追寻旧事散馀云。半生业债谁偿我，一缕心香若为君。且听儿孙读书好，吟哦子曰又诗云。不分白屋与朱门，凭吊当年总泪痕。高阁江头怀帝子，荒郊路上泣王孙。望夫化石原非石，倩女离魂岂是魂。真气自然磨弗灭，死生兴废亦何论。吾侪原不少单寒，对酒当歌且放宽。天阨自难封李广，人穷岂肯死袁安。悲欢离合逢场戏，成败兴亡对局看。盈极必虚消必息，笑他先达傲弹冠。人禽判在意诚间，第一工夫第一关。孺子无心偏取水，愚公有志竟移山。已过日月还流转，未坏乾坤肯放閒。大谬早知应早读，回头悔不破痴顽。走世葫芦背上悬，踏空归去悔当年。诗书有味曾医俗，富贵无求便得仙。洞口开封催雾散，山腰补缺看云连。祇今这个留何物，剩此文心未了缘。豪雄志气直干霄，热闹何时竟寂寥。横槊渡江空涉险，挥戈返日莫宣骄。云山久已非三晋，金粉曾经斗六朝。输与风流诗客好，锦囊包尽古今遥。谦卦由来吉六爻，认真捐益莫相淆。当门不可无锄草，此径奚堪任塞茅。狡兔纵营三窟穴，鹪鹩但守一枝巢。太平久矣无贪政，得所何须觅乐郊。黄金甲第托崇高，独鸟遥天惜羽毛。推食肯弹谋士铗，解衣但恋故人袍。除将书腹何藏富，剩却诗肠不减豪。天问当时已无告，那堪愤读古离骚。流光冉冉半消磨，但得过时亦且过。绣佛逃禅仿苏晋，强人说鬼类东坡。龙睛点去诚如许，虫臂生来又若何。语到一般皆造化，不应哭也岂应歌。渔郎漏出武陵葩，流落人间第几家。浪说玉扃敲海上，空怀珠箔隔天涯。谁人不种相思树，何处长开并蒂花。笑倚玉床娇醉舞，登台记否浣溪纱。遥天云路任鹏翔，铩翮安能万里长。悔失桑榆收已晚，枉抛岁月度方刚。娇容都爱花兼柳，辛性谁堪桂与姜。自是不才应见弃，青袍何误读书郎。碌碌劳人万古情，忙中枉自较输赢。请看破浪乘风势，亦有拖泥带水行。不与斯文谁后死，可知若梦尽浮生。穷途哭罢无人识，谩擅清狂阮步兵。身世遭逢问已经，不堪回首不堪听。薰人脂粉馀头白，知己文章几眼青。怪事自来书咄咄，多情应悔泪星星。衰年容易中年感，买酒中山任醉醒。架笔珊瑚得未曾，敢拈枯管溷徐陵。有成应类题桥客，无味偏流退院僧。不称乘轩棱骨鹤，徒痴钻纸出头蝇。此心莫讶寒于水，一点灵犀一片冰。谁擅才人第一流，腰金骑鹤上扬州。要知达变非胶瑟，便可通微入芥舟。学奕未堪心有鹄，奏刀妙在目无牛。元珠赤水茫茫里，象罔何尝著迹求。容膝无妨抱膝吟，梦中踪迹亦升沉。昨非自必从今是，枉尺何曾有直寻。泣璞三来方悟璧，焦桐一爨便知琴。风尘物色相逢处，难易全凭见浅深。世味尝来半苦甘，浮生寄托海东南。名花却被风霜萎，野草偏多雨露涵。若悟充饥徒画饼，应知解醉早携柑。小中见大虚中寔，万古乾坤一草庵。洪炉扇火势炎炎，大造芸芸日夜添。若个点头来石化，阿谁笑口妙花拈。叹蛇不及之推禄，匪蚓恶能仲子廉。独有幽人清彻底，逢秋冷看水晶帘。清高万古肃森严，学得高风了却凡。笔不吐芒何作作，石能雄镇且岩岩。临崖笑我勒瘏马，排浪看他张饱帆。老大无能休卖拙，名言宝贵当经函。
杂诗平韵·其一
作者：章甫
朝代：清

谁将煮酒算英雄，运会原来在个中。试看执鞭徒贱役，可知诡遇匪良工。行云自妙氤氲态，逆水休誇搏激功。去去前途总无定，由他踏实与虚空。
杂诗平韵·其七
作者：章甫
朝代：清

戒得原来是老夫，还思所好学从吾。闭藏玉匣封菱镜，摇动金盘走露珠。貌取失于憎面目，心知许便割头颅。异时木拱徐君墓，挂剑能来季札无。
杂诗平韵·其三
作者：章甫
朝代：清

不是红绫宴曲江，吟春亦复醉春缸。遥岑送到青排闼，香草披来绿满窗。点遍梅花图九九，看归燕子剪双双。适然惹起歌声兴，信口凭吹短笛腔。
杂诗平韵·其三十
作者：章甫
朝代：清

清高万古肃森严，学得高风了却凡。笔不吐芒何作作，石能雄镇且岩岩。临崖笑我勒瘏马，排浪看他张饱帆。老大无能休卖拙，名言宝贵当经函。
杂诗平韵·其九
作者：章甫
朝代：清

众议纷纷莫力排，由由亦可与之偕。浑天犹自随行蚁，得水何妨听叫蛙。壮士三千开铁弩，美人十二斗金钗。色衰力尽须臾事，坎坷依然叹命乖。
杂诗平韵·其二
作者：章甫
朝代：清

风风雨雨几重重，垂老萧然兴已慵。春梦归来犹有路，秋烟散去却无踪。弯弓直射石为虎，鸣剑偏惊津跃龙。神化从来输造物，残云可复起奇峰。
杂诗平韵·其二十
作者：章甫
朝代：清

流光冉冉半消磨，但得过时亦且过。绣佛逃禅仿苏晋，强人说鬼类东坡。龙睛点去诚如许，虫臂生来又若何。语到一般皆造化，不应哭也岂应歌。
杂诗平韵·其二十一
作者：章甫
朝代：清

渔郎漏出武陵葩，流落人间第几家。浪说玉扃敲海上，空怀珠箔隔天涯。谁人不种相思树，何处长开并蒂花。笑倚玉床娇醉舞，登台记否浣溪纱。
杂诗平韵·其二十七
作者：章甫
朝代：清

容膝无妨抱膝吟，梦中踪迹亦升沉。昨非自必从今是，枉尺何曾有直寻。泣璞三来方悟璧，焦桐一爨便知琴。风尘物色相逢处，难易全凭见浅深。
杂诗平韵·其二十三
作者：章甫
朝代：清

碌碌劳人万古情，忙中枉自较输赢。请看破浪乘风势，亦有拖泥带水行。不与斯文谁后死，可知若梦尽浮生。穷途哭罢无人识，谩擅清狂阮步兵。
杂诗平韵·其二十九
作者：章甫
朝代：清

洪炉扇火势炎炎，大造芸芸日夜添。若个点头来石化，阿谁笑口妙花拈。叹蛇不及之推禄，匪蚓恶能仲子廉。独有幽人清彻底，逢秋冷看水晶帘。
杂诗平韵·其二十二
作者：章甫
朝代：清

遥天云路任鹏翔，铩翮安能万里长。悔失桑榆收已晚，枉抛岁月度方刚。娇容都爱花兼柳，辛性谁堪桂与姜。自是不才应见弃，青袍何误读书郎。
杂诗平韵·其二十五
作者：章甫
朝代：清

架笔珊瑚得未曾，敢拈枯管溷徐陵。有成应类题桥客，无味偏流退院僧。不称乘轩棱骨鹤，徒痴钻纸出头蝇。此心莫讶寒于水，一点灵犀一片冰。
杂诗平韵·其二十八
作者：章甫
朝代：清

世味尝来半苦甘，浮生寄托海东南。名花却被风霜萎，野草偏多雨露涵。若悟充饥徒画饼，应知解醉早携柑。小中见大虚中寔，万古乾坤一草庵。
杂诗平韵·其二十六
作者：章甫
朝代：清

谁擅才人第一流，腰金骑鹤上扬州。要知达变非胶瑟，便可通微入芥舟。学奕未堪心有鹄，奏刀妙在目无牛。元珠赤水茫茫里，象罔何尝著迹求。
杂诗平韵·其二十四
作者：章甫
朝代：清

身世遭逢问已经，不堪回首不堪听。薰人脂粉馀头白，知己文章几眼青。怪事自来书咄咄，多情应悔泪星星。衰年容易中年感，买酒中山任醉醒。
杂诗平韵·其五
作者：章甫
朝代：清

梭织光阴若转机，几经夕晦几朝晖。谁人挟刺骑驴蹇，若者簪花策马肥。戆性自应怜汲黯，愤时胡竟死韩非。茫茫今古伤心事，多少英雄志愿违。
杂诗平韵·其八
作者：章甫
朝代：清

晴帆遥挂鹿门西，五色行装极目迷。尽道无瑕原是璧，焉知有玷便非圭。飞鸿未入萦云网，归燕空衔带水泥。莫嫁金龟夫婿好，封侯久已误春闺。
杂诗平韵·其六
作者：章甫
朝代：清

置身若在古风初，何必华堂不草庐。尚有闲闲高士亩，谩来孑孑大夫旟。庄周是蝶浑忘蝶，惠子非鱼却乐鱼。火食几人曾断去，的应饮水读仙书。
杂诗平韵·其十
作者：章甫
朝代：清

大生何处匪元胎，饮水休忘有本来。最恼昏迷奸鬼蜮，宁知悔悟泣风雷。焦头烂额工移突，碎骨焚身烬烈灰。今日歌诗追昔欸，不胜感愤不胜哀。
杂诗平韵·其十一
作者：章甫
朝代：清

伊谁坐照擅如神，心镜瑩然独至仁。不使迷来鱼目混，方知剖出蚌胎真。松梅苦耐三冬冷，桃李争先二月春。多少清标羞自献，可无物色出风尘。
杂诗平韵·其十一
作者：章甫
朝代：清
体裁：七言律诗

伊谁坐照擅如神，心镜莹然独至仁。不使迷来鱼目混，方知剖出蚌胎真。松梅苦耐三冬冷，桃李争先二月春。多少清标羞自献，可无物色出风尘。
杂诗平韵·其十七
作者：章甫
朝代：清

豪雄志气直干霄，热闹何时竟寂寥。横槊渡江空涉险，挥戈返日莫宣骄。云山久已非三晋，金粉曾经斗六朝。输与风流诗客好，锦囊包尽古今遥。
杂诗平韵·其十三
作者：章甫
朝代：清

不分白屋与朱门，凭吊当年总泪痕。高阁江头怀帝子，荒郊路上泣王孙。望夫化石原非石，倩女离魂岂是魂。真气自然磨弗灭，死生兴废亦何论。
杂诗平韵·其十九
作者：章甫
朝代：清

黄金甲第托崇高，独鸟遥天惜羽毛。推食肯弹谋士铗，解衣但恋故人袍。除将书腹何藏富，剩却诗肠不减豪。天问当时已无告，那堪愤读古离骚。
杂诗平韵·其十二
作者：章甫
朝代：清

文坛昔日要横军，捲旆今非鼓角闻。约计新愁添似水，追寻旧事散馀云。半生业债谁偿我，一缕心香若为君。且听儿孙读书好，吟哦子曰又诗云。
杂诗平韵·其十五
作者：章甫
朝代：清

人禽判在意诚间，第一工夫第一关。孺子无心偏取水，愚公有志竟移山。已过日月还流转，未坏乾坤肯放閒。大谬早知应早读，回头悔不破痴顽。
杂诗平韵·其十八
作者：章甫
朝代：清

谦卦由来吉六爻，认真捐益莫相淆。当门不可无锄草，此径奚堪任塞茅。狡兔纵营三窟穴，鹪鹩但守一枝巢。太平久矣无贪政，得所何须觅乐郊。
杂诗平韵·其十六
作者：章甫
朝代：清

走世葫芦背上悬，踏空归去悔当年。诗书有味曾医俗，富贵无求便得仙。洞口开封催雾散，山腰补缺看云连。祇今这个留何物，剩此文心未了缘。
杂诗平韵·其十四
作者：章甫
朝代：清

吾侪原不少单寒，对酒当歌且放宽。天阨自难封李广，人穷岂肯死袁安。悲欢离合逢场戏，成败兴亡对局看。盈极必虚消必息，笑他先达傲弹冠。
杂诗平韵·其四
作者：章甫
朝代：清

频年剜肉把创医，老至筋骸百不支。纵欲曝书甘耐冷，岂真煮字免啼饥。已艰击柝贫而仕，谩说投囊富以诗。回首半生浑是梦，名心未净亦何为。
李尔冲招同王晴岚王光五陈光远李瑾卿夜集小斋
作者：章甫
朝代：清

良朋欣雅集，夜饮共招携。胜会追陶谢，风流擅阮嵇。吟诗敲砚北，剪烛话窗西。不觉星河耿，声声五夜鸡。
李尔冲杜对海招访山庄友人
作者：章甫
朝代：清

故人新筑读书轩，薄有图书古意存。醇若饮醪交有味，淡如对菊落无言。远山作势青排闼，曲水多情绿绕村。散步连吟分野色，渔歌樵答又黄昏。
村居晚兴
作者：章甫
朝代：清

村居风景古，晚兴尚依依。残照疏林合，微昏远岫围。杖头逢叟话，牛背认童归。薄暮谁家读，寻声且扣扉。
松鹿图
作者：章甫
朝代：清

老笔画龙蛇，云影铺在手。风雨下半空，并作涛声吼。何物散瑶光，来结岁寒友。好是白环俱，仙人所消受。不袭大夫封，肯逐中原走。深山阅古今，幽斋宝贵否。乔松长百木，五色辉瑞鹿。古诗删存三百篇，松之茂兮鹿攸伏。卒然得之楮墨间，物色超尘非碌碌。君不见二千寿脯三千脂，乃是骨之黑岩巅，皮之苍岩麓。
松鹿图·其一
作者：章甫
朝代：清

老笔画龙蛇，云影铺在手。风雨下半空，并作涛声吼。何物散瑶光，来结岁寒友。好是白环俱，仙人所消受。不袭大夫封，肯逐中原走。深山阅古今，幽斋宝贵否。
松鹿图·其二
作者：章甫
朝代：清

乔松长百木，五色辉瑞鹿。古诗删存三百篇，松之茂兮鹿攸伏。卒然得之楮墨间，物色超尘非碌碌。君不见二千寿脯三千脂，乃是骨之黑岩巅，皮之苍岩麓。
枫亭阻雨
作者：章甫
朝代：清

云锁枫亭驿，风狂雨过溪。乱流争赴壑，涨浪欲无蹊。沙压桥吞石，崖悬马滑泥。行行都且止，不是为途迷。
柬吴焕章
作者：章甫
朝代：清

匏系丹霞困五穷，飘零瀛岛又谁同。才无世用艰锥出，癖不时趋笑瑟工。伯乐未来空冀北，管宁直欲老辽东。悠悠海外寻知己，苏子徒怀六一翁。自命原争最上流，腰金曷不上扬州。睇巢梁燕几穿眼，钻纸窗绳未出头。棋酒纵知留谢屐，风霜不悔敝苏裘。羊肠鸟道皆危险，何处康庄得意游。九十春光半过期，催人岁月鬓成丝。放颠斗里禅逃酒，索句囊中鬼啸诗。天亦奈何呼不管，地犹有缺怆焉知。可怜河上同歌曲，莫怪嵇康报信迟。铁骨支寒拥鼻吟，桃溪误约莫重寻。三生业债偿花月，两袖清风梦鹤琴。若献三朝知楚璧，还思一饭报韩金。据鞍不落他人后，老大休灰壮士心。
柬吴焕章·其一
作者：章甫
朝代：清

匏系丹霞困五穷，飘零瀛岛又谁同。才无世用艰锥出，癖不时趋笑瑟工。伯乐未来空冀北，管宁直欲老辽东。悠悠海外寻知己，苏子徒怀六一翁。
柬吴焕章·其三
作者：章甫
朝代：清

九十春光半过期，催人岁月鬓成丝。放颠斗里禅逃酒，索句囊中鬼啸诗。天亦奈何呼不管，地犹有缺怆焉知。可怜河上同歌曲，莫怪嵇康报信迟。
柬吴焕章·其二
作者：章甫
朝代：清

自命原争最上流，腰金曷不上扬州。睇巢梁燕几穿眼，钻纸窗绳未出头。棋酒纵知留谢屐，风霜不悔敝苏裘。羊肠鸟道皆危险，何处康庄得意游。
柬吴焕章·其四
作者：章甫
朝代：清

铁骨支寒拥鼻吟，桃溪误约莫重寻。三生业债偿花月，两袖清风梦鹤琴。若献三朝知楚璧，还思一饭报韩金。据鞍不落他人后，老大休灰壮士心。
柬游峰山
作者：章甫
朝代：清

霞北浮查到海东，才名早已树黉宫。诗吟初盛三唐上，文在东西两汉中。学可大成嗤画虎，技非小就陋雕虫。白头莫坠青云志，焦尾终知爨后桐。
柬郭瑟江
作者：章甫
朝代：清

相投臭味订兰金，卌载知交岁月深。病去尚能支瘦骨，兴来且莫老灰心。典衣沽酒江头醉，索句携敲马上吟。重访梅桥休负约，一天春事共搜寻。
柳溪泛舟图
作者：章甫
朝代：清

二月清溪一叶舟，柳丝夹岸弄轻柔。好风送过桥南去，乌笠红衫几处游。
柳蝉画扇
作者：章甫
朝代：清

碧树无情莫乱投，绿杨烟里弄轻柔。仙虫本是清高品，拈取柳梢最上头。三眠并作华胥梦，不知消夏岂知秋。一枝可借相于足，与世无争又何求。纳凉醉客冷然善，与尔同酣午睡幽。寄语文人休用志，画中承掇枉图谋。
梦蝶园怀古
作者：章甫
朝代：清

蝶梦芳心处士知，春风归去几多时。游人记得当年事，半月楼前一酒旗。物化虚空万象悬，蘧蘧栩栩散云烟。满园都是华胥界，何处香魂觅醉眠。
梦蝶园怀古·其一
作者：章甫
朝代：清

蝶梦芳心处士知，春风归去几多时。游人记得当年事，半月楼前一酒旗。
梦蝶园怀古·其二
作者：章甫
朝代：清

物化虚空万象悬，蘧蘧栩栩散云烟。满园都是华胥界，何处香魂觅醉眠。
梨花
作者：章甫
朝代：清

玉骨冰肌祇自怜，溶溶院落月明天。閒梅若解邀君伴，让雪三分恐未然。
橘园小隐
作者：章甫
朝代：清

小隐亦避世，云深无人至。如何橘园名，至今尚有记。自是古仙真，千年一刻戏。偶尔露其机，中有化工意。
次广文吴友山台阳怀古杂咏元韵
作者：章甫
朝代：清

半月江城随月鼍，鲲沙鹿岛并罗罗。中原地尽梯航接，边塞天闲锁钥多。东拂扶桑先吐日，西连弱水不回波。前王犹未开荒服，化外羌苗漫逞戈。红毛据海镇王城，蛮语埋冤旧日名。错认打猫为射虎，惊占来鳄即奔鲸。若寻战垒经烧劫，或泛仙槎可步瀛。借地牛皮何处是，渔翁指点渡安平。乘水雄师纫甲鼍，恢恢网岂漏疏罗。江山总要还来旧，财宝凭教载去多。万里封侯归靖海，重洋朝译不扬波。辟开日月洪濛处，大武真堪擅止戈。珊树环村竹绕城，承天古郡久更名。北流直下沉渊獭，东去终消拔浪鲸。四省屏藩围岛屿，万家烟火出蓬瀛。东西早晚飞航便，风信天然水道平。丰年不待兆鸣鼍，地道菁华万宝罗。西北通津财货足，东南望气土田多。海疆辟国二千里，澎岛分流卅六波。终古海邦输贡赋，来王宁复指天戈。章天云汉照边城，星野双分牛女名。七日蔚文成变豹，百川倒峡吸长鲸。由来观海难为水，即此登台便是瀛。士气蒸蒸看日上，弦歌长唱泰阶平。
次广文吴友山台阳怀古杂咏元韵·其一
作者：章甫
朝代：清

半月江城随月鼍，鲲沙鹿岛并罗罗。中原地尽梯航接，边塞天闲锁钥多。东拂扶桑先吐日，西连弱水不回波。前王犹未开荒服，化外羌苗漫逞戈。
次广文吴友山台阳怀古杂咏元韵·其三
作者：章甫
朝代：清

乘水雄师纫甲鼍，恢恢网岂漏疏罗。江山总要还来旧，财宝凭教载去多。万里封侯归靖海，重洋朝译不扬波。辟开日月洪濛处，大武真堪擅止戈。
次广文吴友山台阳怀古杂咏元韵·其二
作者：章甫
朝代：清

红毛据海镇王城，蛮语埋冤旧日名。错认打猫为射虎，惊占来鳄即奔鲸。若寻战垒经烧劫，或泛仙槎可步瀛。借地牛皮何处是，渔翁指点渡安平。
次广文吴友山台阳怀古杂咏元韵·其五
作者：章甫
朝代：清

丰年不待兆鸣鼍，地道菁华万宝罗。西北通津财货足，东南望气土田多。海疆辟国二千里，澎岛分流卅六波。终古海邦输贡赋，来王宁复指天戈。
次广文吴友山台阳怀古杂咏元韵·其六
作者：章甫
朝代：清

章天云汉照边城，星野双分牛女名。七日蔚文成变豹，百川倒峡吸长鲸。由来观海难为水，即此登台便是瀛。士气蒸蒸看日上，弦歌长唱泰阶平。
次广文吴友山台阳怀古杂咏元韵·其四
作者：章甫
朝代：清

珊树环村竹绕城，承天古郡久更名。北流直下沉渊獭，东去终消拔浪鲸。四省屏藩围岛屿，万家烟火出蓬瀛。东西早晚飞航便，风信天然水道平。
次海东书院山长宋荔乡归粤西兼赴礼闱留别元韵
作者：章甫
朝代：清

小春佳景饯分离，兆应春宫酒满卮。马帐正吟留别句，鳣堂恰好落成时。曾开讲席宏来学，忽买归舟动去思。自计西旋旋北上，文章报国寸心知。尊酒论文海外缘，儿曹师事已季年。真能有术金都化，直欲无瑕璧乃全。骥骋凭教奋平地，鹤盘端合响遥天。力扶大雅相期切，侪辈应思策简编。老大久已业荒荒，闻道先生返故乡。下里敢联高曲妙，小言愧和大声长。南来吾道传薪火，北上公车饱剑霜。便挂云帆闽海去，波臣效顺渡重洋。声价由来十倍论，君才早自擅雄浑。空群万马行文势，扫阵千军落笔痕。赤帜任凭坛上拔，红绫看取阁中存。泥金好寄春潮信，飞渡佳音到鹿门。
次海东书院山长宋荔乡归粤西兼赴礼闱留别元韵·其一
作者：章甫
朝代：清

小春佳景饯分离，兆应春宫酒满卮。马帐正吟留别句，鳣堂恰好落成时。曾开讲席宏来学，忽买归舟动去思。自计西旋旋北上，文章报国寸心知。
次海东书院山长宋荔乡归粤西兼赴礼闱留别元韵·其三
作者：章甫
朝代：清

老大久已业荒荒，闻道先生返故乡。下里敢联高曲妙，小言愧和大声长。南来吾道传薪火，北上公车饱剑霜。便挂云帆闽海去，波臣效顺渡重洋。
次海东书院山长宋荔乡归粤西兼赴礼闱留别元韵·其二
作者：章甫
朝代：清

尊酒论文海外缘，儿曹师事已季年。真能有术金都化，直欲无瑕璧乃全。骥骋凭教奋平地，鹤盘端合响遥天。力扶大雅相期切，侪辈应思策简编。
次海东书院山长宋荔乡归粤西兼赴礼闱留别元韵·其四
作者：章甫
朝代：清

声价由来十倍论，君才早自擅雄浑。空群万马行文势，扫阵千军落笔痕。赤帜任凭坛上拔，红绫看取阁中存。泥金好寄春潮信，飞渡佳音到鹿门。
次海东书院山长曾鹤峰和程明府秋声六咏元韵
作者：章甫
朝代：清

悲秋羌笛夜闻来，月下风嘶塞上台。汉使声声胡地恨，刘郎曲曲雁门哀。拍时血染征袍泪，触处魂伤旅梦回。无限关情都恼杀，不堪怨听落疑猜。
次海东书院山长曾鹤峰和程明府秋声六咏元韵
作者：章甫
朝代：清

惆怅西风落叶秋，虫吟四壁倚科头。三更叠唤将谁诉，万籁孤鸣若有由。？唳应添机妇怨，凄清不管旅人愁。钟残漏尽挑灯起，几度嘈嘈尚未休。
次海东书院山长曾鹤峰和程明府秋声六咏元韵
作者：章甫
朝代：清
体裁：七言律诗

惆怅西风落叶秋，虫吟四壁倚科头。三更叠唤将谁诉，万籁孤鸣若有由。𠽡唳应添机妇怨，凄清不管旅人愁。钟残漏尽挑灯起，几度嘈嘈尚未休。
次海东书院山长曾鹤峰和程明府秋声六咏元韵
作者：章甫
朝代：清

日暮荒村浅水游，荻芦响处不胜愁。几回吹到藏鸥渚，数阵敲来宿鹭洲。摇落深滩寒月夜，拍依古岸舞风秋。飞声杂入渔歌里，付与江边一叶舟。
次海东书院山长曾鹤峰和程明府秋声六咏元韵
作者：章甫
朝代：清

横空结阵渡江干，惊断霜秋月夜寒。边塞三千啼别远，雄关百二唳飞难。平沙苦诉金风剪，极浦悲号玉露团。宿水呼群频叫落，声声细听试凭栏。
次海东书院山长曾鹤峰和程明府秋声六咏元韵
作者：章甫
朝代：清

秋宵万籁尽销沉，忽听霜寒几度砧。断续撼来惊旅梦，高低捣去碎乡心。风前远送江头响，月下频敲石上音。更有一番肠断处，浣纱溪女自微吟。
次海东书院山长曾鹤峰和程明府秋声六咏元韵
作者：章甫
朝代：清

萧萧木叶落凄清，树里飘摇树外鸣。销夏变青微有恨，悲秋断碧更无情。风前捲破千林色，雨后催残五夜声。听罢空山寻迹去，乱云深处几人行。
次苏斋再来草元韵十三首
作者：章甫
朝代：清

三山父老半闽侯，记得弦歌几度秋。八面金汤终古在，万家烟火较前稠。纵无旧宦留青眼，尚有故交共白头。榕树环阴都是荫，休嫌鸿指再来投。
次苏斋再来草元韵十三首
作者：章甫
朝代：清

乘风发棹渡钱塘，过客何须费揣量。一自潮头回射弩，至今江上稳飞航。云山遥展图中画，烟水新磨镜面妆。武肃灵光何处现，流波终古送斜阳。
次苏斋再来草元韵十三首
作者：章甫
朝代：清

姑苏佳节异寻常，客地繁华亦兴狂。送腊且容驴背懒，逢春暂息马蹄忙。笙簧歌曲斑斓舌，诗酒风流锦绣肠。可是吴宫金粉剩，烟花无处不台廊。
次苏斋再来草元韵十三首
作者：章甫
朝代：清

孤舟夜泊一劳人，六十年来半苦辛。水水山山多异地，风风雨雨又新春。炎凉世态随时变，离合乡心结梦真。要破愁城应酒力，倾杯且莫负良辰。
次苏斋再来草元韵十三首
作者：章甫
朝代：清

小春倦倚北窗边，虚度阳和好景天。篱菊别情慵对酒，岭梅索句待题笺。采薪毕竟应无恙，擎柱由来岂偶然。寿世有丹先寿己，何须买药觅壶悬。
次苏斋再来草元韵十三首
作者：章甫
朝代：清

归乡终岁掩云关，雅爱幽居不市阛。来日逢春随处好，频年送腊几时还。破痴要解拈花笑，觉悟曾闻点石顽。万态升沉浑是梦，千金难买一身閒。
次苏斋再来草元韵十三首
作者：章甫
朝代：清

海内天涯共岁徂，故乡忆得异乡无。霏霏雨雪伤今我，仆仆风尘悔始吾。祇剩空囊都是涩，且拈寸管未全枯。维桑与梓馀霞照，可有天星烂寿榆。
次苏斋再来草元韵十三首
作者：章甫
朝代：清

清时有味是归来，几度风霜老大回。耐冷犹存三径菊，冲寒且看一庭梅。但将世态琴心淡，莫把人情剑气猜。好是故园森玉树，灵芝秀草又新栽。
次苏斋再来草元韵十三首
作者：章甫
朝代：清

清江浦上宦游人，待渡河干恰值春。今夕思乡千里远，来朝改岁一番新。依依柳絮曾垂岸，点点梅花不染尘。此去晴光行处好，漫嗟坎坷尚缠身。
次苏斋再来草元韵十三首
作者：章甫
朝代：清

登峰造极踏仙霞，帝座天中烂日华。云路鹤盘谁作主，雪痕鸿印即为家。分关劈断双流水，越岭冲开六出花。遥望长安西北去，几番落驿夕阳斜。
次苏斋再来草元韵十三首
作者：章甫
朝代：清

自哂身名滞野蒿，天山踏遍不胜劳。冷风十载携双袖，毒瘴千重敌一袍。幸荷君恩涵海阔，获宽臣罪戴天高。丝纶再付持竿者，得水还看钓巨鳌。
次苏斋再来草元韵十三首
作者：章甫
朝代：清

走遍天涯匹马轻，黑甜乡里也频惊。梦中蝶翅机终幻，觉后羊肠路始平。肝胆谁怜磨剑气，头颅自顾老诗情。灯花未落炉烟剩，且把心香一缕萦。
次苏斋再来草元韵十三首
作者：章甫
朝代：清

长安久建粤西堂，好憩同人走马忙。自昔会来膺凤诏，而今还仰锡龙章。轩诗雅爱吟花胜，壁剑高悬射斗芒。云里帝城今即是，天风时度御炉香。
次韵中秋郡署红梅早开
作者：章甫
朝代：清

不是寻春踏雪时，暗香偏著冷香吹。桥头恨看三冬晚，岭上输开十月迟。疏影微酣高士梦，新妆半醉美人姿。这间生意何先茁，试问姮娥可得知。一抹胭脂作意开，认桃辨杏任疑猜。漫随竹外斜枝未，肯似林中半树才。索笑有情应赠句，怜香无语且倾杯。平分秋色官梅早，特为调羹鼎鼐来。
次韵中秋郡署红梅早开·其一
作者：章甫
朝代：清

不是寻春踏雪时，暗香偏著冷香吹。桥头恨看三冬晚，岭上输开十月迟。疏影微酣高士梦，新妆半醉美人姿。这间生意何先茁，试问姮娥可得知。
次韵中秋郡署红梅早开·其二
作者：章甫
朝代：清

一抹胭脂作意开，认桃辨杏任疑猜。漫随竹外斜枝未，肯似林中半树才。索笑有情应赠句，怜香无语且倾杯。平分秋色官梅早，特为调羹鼎鼐来。
次韵学使庆蕉园五色蝶
作者：章甫
朝代：清

半幅罗裙妙化希，绿阴草际任翻飞。蓝拖软翅风摇拍，翠染香须雨湿衣。伴柳略扶三起瘦，偎苔细贴一分肥。寻春不惜多情错，蕙径烟中尚未归。宝厨钱化莫嫌希，栩栩生机款款飞。拾佩佳人妆绣幕，寻芳公子妒金衣。二分蔬叶和烟暖，百合花身带雨肥。爱伴蜜官为使者，春风得意忍言归。曾闻卢肇捉来希，点染胭脂两翅飞。笑拥慕香随綵袖，争看生媚曳罗衣。桃腮对舞谁分艳，杏脸双栖欲斗肥。未了风流冤业债，花房惯宿几时归。罗浮仙洞出尘希，物化天然雅淡飞。梅瓣三更清入梦，梨痕一色冷侵衣。轻盈凤子心俱素，秀媚春驹态未肥。最爱何郎贪粉面，玉腰无奈惜花归。庄周幻梦记应希，一片糊模上下飞。偶织莺捎迷黑夜，猝逢燕接误乌衣。幸春捉影浑来去，捲铁寻踪乱瘦肥。好待雨晴风定后，卖花认取带香归。
次韵学使庆蕉园五色蝶·其一
作者：章甫
朝代：清

半幅罗裙妙化希，绿阴草际任翻飞。蓝拖软翅风摇拍，翠染香须雨湿衣。伴柳略扶三起瘦，偎苔细贴一分肥。寻春不惜多情错，蕙径烟中尚未归。
次韵学使庆蕉园五色蝶·其三
作者：章甫
朝代：清

曾闻卢肇捉来希，点染胭脂两翅飞。笑拥慕香随綵袖，争看生媚曳罗衣。桃腮对舞谁分艳，杏脸双栖欲斗肥。未了风流冤业债，花房惯宿几时归。
次韵学使庆蕉园五色蝶·其二
作者：章甫
朝代：清

宝厨钱化莫嫌希，栩栩生机款款飞。拾佩佳人妆绣幕，寻芳公子妒金衣。二分蔬叶和烟暖，百合花身带雨肥。爱伴蜜官为使者，春风得意忍言归。
次韵学使庆蕉园五色蝶·其五
作者：章甫
朝代：清

庄周幻梦记应希，一片糊模上下飞。偶织莺捎迷黑夜，猝逢燕接误乌衣。幸春捉影浑来去，捲铁寻踪乱瘦肥。好待雨晴风定后，卖花认取带香归。
次韵学使庆蕉园五色蝶·其四
作者：章甫
朝代：清

罗浮仙洞出尘希，物化天然雅淡飞。梅瓣三更清入梦，梨痕一色冷侵衣。轻盈凤子心俱素，秀媚春驹态未肥。最爱何郎贪粉面，玉腰无奈惜花归。
次韵苏斋再来草三首
作者：章甫
朝代：清

四时今第一，独酌且言欢。节莫忙中过，途经险处盘。催人霜鬓老，容我酒肠宽。几日班联上，朝天又正冠。
次韵苏斋再来草三首
作者：章甫
朝代：清

晨装过异县，策马历虬松。酒力霜威减，诗情雪意浓。石头排鼎峙，柳眼睡烟重。记取江山胜，行行度晚冬。
次韵苏斋再来草三首
作者：章甫
朝代：清

程途计廿旬，倏忽物华新。旅馆浑宾主，悭囊破友亲。一庭森玉树，万里慰劳人。直上长安道，行看九陌春。
次韵重阳即景
作者：章甫
朝代：清

胜会烂重阳，金铺满地黄。鹤林花女寺，雁阵水云乡。韵事题糕壮，风流落帽狂。茱萸都插遍，雅爱酒杯香。
武陵桃
作者：章甫
朝代：清

桃花渡水出山中，笑面奇开异样红。寰宇久非秦世界，仙葩何处不春风。
水仙花
作者：章甫
朝代：清

仙子幽脩净六根，绿华居处浣花村。春风入梦怜孤影，秋水凝神共一痕。洛浦烟销香有恨，湘江雨冷夜无言。天青海碧知心渺，一去凌波正断魂。步月盈盈水上吟，琼姿不杂众香林。出尘涤贮千层玉，作意妆成万点金。洁白雅宜高士品，娇黄晕醉美人心。清标压得群芳倒，浪说梅兄恨至今。
水仙花·其一
作者：章甫
朝代：清

仙子幽脩净六根，绿华居处浣花村。春风入梦怜孤影，秋水凝神共一痕。洛浦烟销香有恨，湘江雨冷夜无言。天青海碧知心渺，一去凌波正断魂。
水仙花·其二
作者：章甫
朝代：清

步月盈盈水上吟，琼姿不杂众香林。出尘涤贮千层玉，作意妆成万点金。洁白雅宜高士品，娇黄晕醉美人心。清标压得群芳倒，浪说梅兄恨至今。
水墨牡丹
作者：章甫
朝代：清

占断清标第一香，墨池点缀亦花王。当时绚烂今平淡，声价依然重洛阳。百两金花百宝栏，却嫌閒紫与流丹。春风归去春心老，合与诗人冷眼看。分种霜台第几葩，谁云富贵必豪奢。沉香亭畔仙春馆，争似孤芳不点瑕。魏紫姚黄莫浪誇，无双国色本无华。胭脂若买供时眼，羞落争娇锦绣花。
水墨牡丹·其一
作者：章甫
朝代：清

占断清标第一香，墨池点缀亦花王。当时绚烂今平淡，声价依然重洛阳。
水墨牡丹·其三
作者：章甫
朝代：清

分种霜台第几葩，谁云富贵必豪奢。沉香亭畔仙春馆，争似孤芳不点瑕。
水墨牡丹·其二
作者：章甫
朝代：清

百两金花百宝栏，却嫌閒紫与流丹。春风归去春心老，合与诗人冷眼看。
水墨牡丹·其四
作者：章甫
朝代：清

魏紫姚黄莫浪誇，无双国色本无华。胭脂若买供时眼，羞落争娇锦绣花。
江亭坐夜
作者：章甫
朝代：清

江亭背立海城关，围住鲲沙七线湾。蜃阁消归山外水，渔灯分占水中山。众星罗野珠千点，孤月当空玉一环。短笛划然长啸起，歌声直遏碧云间。更上层楼兴未阑，涛声数过几沙滩。亭亭目极三千界，扇扇窗开十二栏。酒醉那知瓶报罄，棋敲不觉漏催残。冷然如在诸天宿，梦立瀛洲最上峦。
江亭坐夜·其一
作者：章甫
朝代：清

江亭背立海城关，围住鲲沙七线湾。蜃阁消归山外水，渔灯分占水中山。众星罗野珠千点，孤月当空玉一环。短笛划然长啸起，歌声直遏碧云间。
江亭坐夜·其二
作者：章甫
朝代：清

更上层楼兴未阑，涛声数过几沙滩。亭亭目极三千界，扇扇窗开十二栏。酒醉那知瓶报罄，棋敲不觉漏催残。冷然如在诸天宿，梦立瀛洲最上峦。
河鲤化龙歌
作者：章甫
朝代：清

星宿发源黄河水，落天走海几万里。扬沙舞怪九曲中，鳞虫介虫无穷纪。何物破浪拔千层，耸身一跃唯仙鲤。凡骨换时变风云，悬流急峡雄心恃。羞落暴腮回，笑杀点额止。波臣报道尾雷烧，霹雳天门化龙起。
法华寺怀古
作者：章甫
朝代：清

法华景胜几时荒，剩水残山惹恨长。蝶化空寻高士梦，龙归不斗美人妆。通幽纵曲高低径，随喜难分上下方。旧事风流何处问，月楼无语自凄凉。
海滨即景
作者：章甫
朝代：清

晚风定后夕阳斜，泽畔行吟景亦嘉。水利生涯何处是，江枫一带卖鱼虾。
清流港
作者：章甫
朝代：清

是港号清流，渔人无到港。今兹倏尔来，或者闻持蚌。
清源洞
作者：章甫
朝代：清

踏上清源第一梯，名山高结与天齐。苍松夹道疑无路，怪石开门忽有蹊。五色云霞楼外过，万家烟火望中迷。登峰造极应如此，俯视人间眼尽低。
渔樵耕牧
作者：章甫
朝代：清

渔翁荡漾水中天，最妙相忘不记筌。借问得鱼何妙趣，化机一半跃于渊。樵夫踏碎碧云飞，伐木丁丁采四围。山上斜阳山下落，一肩挑尽晚霞归。耕夫出作亩南东，乐在青畦绿野中。箬笠蓑衣身计足，不愁雨燠不愁风。牧童刍牧是如何，或饮于池或降阿。醒眼不随人醉态，杏花村外自高歌。
渔樵耕牧·其一
作者：章甫
朝代：清

渔翁荡漾水中天，最妙相忘不记筌。借问得鱼何妙趣，化机一半跃于渊。
渔樵耕牧·其三
作者：章甫
朝代：清

耕夫出作亩南东，乐在青畦绿野中。箬笠蓑衣身计足，不愁雨燠不愁风。
渔樵耕牧·其二
作者：章甫
朝代：清

樵夫踏碎碧云飞，伐木丁丁采四围。山上斜阳山下落，一肩挑尽晚霞归。
渔樵耕牧·其四
作者：章甫
朝代：清

牧童刍牧是如何，或饮于池或降阿。醒眼不随人醉态，杏花村外自高歌。
游小西湖
作者：章甫
朝代：清

西湖如画意，点染水之涯。地与三山古，时来六月嘉。摇波红雾皱，转棹绿阴斜。四望楼亭畔，新荷面面花。
游打鼓山
作者：章甫
朝代：清

千尺悬崖一隙通，长蛇盘在水流中。归云入洞山屏展，破浪回潮海气空。西望飞帆参石佛，南游采果问仙翁。搜奇恰好三春最，四面拖蓝万点红。
游竹溪寺
作者：章甫
朝代：清

西天即在海东关，记此沙门旧日颜。竹径缝云围世界，溪桥渡水出人间。梵音了却忙中闹，鸟语吟馀静里閒。解到拈花微笑去，暮霞斜挂斗魁山。
濑溪夜渡
作者：章甫
朝代：清

记得坡公心赏事，清溪曾说妙行舟。谁知此地深宵渡，更胜当年浅水游。明月有情随棹转，好风无计奈歌留。醉中点点渔灯梦，数过溪南几画楼。
瀑布
作者：章甫
朝代：清

石壁倒飞泉，千寻白练续。银河落九天，终古山流玉。
瀛海王氏宗祠落成
作者：章甫
朝代：清

万物本天生，人生由祖始。不有寝庙成，何以脩禋祀。我读生民诗，直溯厥初起。多君廑孝思，追远不容已。先是家闽漳，太原久受氏。壮游海之滨，居然稽山士。作庙祀其先，大义肩综理。就中卜地灵，创建于仁里。朝山面瀛东，东方来气紫。背海枕城垣，固与金汤比。构就观厥成，佥曰轮奂美。尊祖而鸠宗，昭穆洽伦纪。无忝尔所生，用进厥考妣。祭品洁而清，蘋蘩采沼沚。春露又秋霜，僾忾俨怙恃。一脉血气通，贯在筵与几。遥知水有源，衍派长如此。俎豆百世馨，匪直云礽止。
玉堂春图
作者：章甫
朝代：清

古今画品各成局，点染烟云不一足。玉堂春色大文章，赏心无分于雅俗。众香林里占花王，斗艳争奇归统属。三阳开泰万象罗，朝尽深红与浅绿。君不见周莲陶菊爱有偏，不及牡丹众所瞩。可知世间富与贵，乃是人人之所欲。
王鸿卿烹茶鹤避烟照
作者：章甫
朝代：清

看鹤盘松顶，煮茗月明天。此间得佳趣，翁真地上仙。心清非学佛，坐久不参禅。养气游天地，造化一炉烟。
瓶桃即句
作者：章甫
朝代：清

半属佳人半属仙，玉瓶斜倚为谁怜。迎人自笑春风面，不管情人忆去年。
甲子1804年五十书怀
作者：章甫
朝代：清

百年半度散材人，虚掷光阴五十春。服政到头赊后望，知非回首愧先民。鼠虫谁幻浮生梦，牛马凭呼现在身。且看贞元轮甲子，风光又是一番新。
甲戌1814九月廿一夜予方有秋兴适奎垣以诗见贶清话更阑叠次其韵感赋二律
作者：章甫
朝代：清

悲秋搔首不胜簪，万籁无声秋气沉。世味尝来寒士淡，人情阅至老儒深。半生事业羞双鬓，千古文章共寸心。吾党风流云散后，几曾夜话到于今。记得花枝各一簪，同门回首愧渊沉。笔枯自觉横军涩，绠短焉能汲古深。苦教儿孙如有志，学权子母又何心。谈天数及周天度，可获贞元起自今。
甲戌1814九月廿一夜予方有秋兴适奎垣以诗见贶清话更阑叠次其韵感赋二律·其一
作者：章甫
朝代：清
体裁：七言律诗

悲秋搔首不胜簪，万籁无声秋气沉。世味尝来寒士淡，人情阅至老儒深。半生事业羞双鬓，千古文章共寸心。吾党风流云散后，几曾夜话到于今。
甲戌1814九月廿一夜予方有秋兴适奎垣以诗见贶清话更阑叠次其韵感赋二律·其二
作者：章甫
朝代：清

记得花枝各一簪，同门回首愧渊沉。笔枯自觉横军涩，绠短焉能汲古深。苦教儿孙如有志，学权子母又何心。谈天数及周天度，可获贞元起自今。
甲戌1814暮春读吴桐井哭淦儿诗忆去年三月翔儿殇泪次其韵
作者：章甫
朝代：清

亡儿痛绝已经年，捧读君诗更黯然。同是哭殇悲白发，那堪知爱隔黄泉。墨痕苦记来生后，吟韵追思未死前。随汝妹魂何处去，坛南社左海城边。
病鹤
作者：章甫
朝代：清

尔乃九皋禽，青天碧海心。可怜馀瘦骨，懒向海天吟。
癸酉1813冬夜翔儿入梦哭成一律
作者：章甫
朝代：清

痛汝隔阳阴，频将梦里寻。已灰殇子骨，未死爱亲心。烛影添哀泪，蛩声共苦吟。那堪推枕起，凄绝又寒侵。
登鹭州
作者：章甫
朝代：清

鹭州四面印沧沙，南北东西此上楂。江石中流支砥柱，海田闹市走生涯。风前歌棹频依岸，月下渔灯半是家。领取登临新景胜，依稀桑梓旧繁华。
登鹿耳门远眺
作者：章甫
朝代：清

孤悬一岛水中央，极目烟波万顷长。沙外数条将断线，云间几幅未归航。
登龟山
作者：章甫
朝代：清

晓上孤城最上峦，山亭小筑白云端。撑天雪饱松枝古，匝地霜侵石骨寒。海鹤啸风千顷渺，林猿啼月五更残。登临领取东南胜，放眼凌虚四望宽。
白鹿洞
作者：章甫
朝代：清

六合悬崖别洞天，探幽个里了尘缘。凿空石室来参佛，敲破山门试问禅。面海碧收千顷浪，近城翠接万家烟。斜阳返照楼中画，满幅云霞挂鹭川。
睡春吟
作者：章甫
朝代：清

牡丹花下柳梢头，睡足芳情烂不收。借问黑甜何境界，春风无处不扬州。
示儿孙
作者：章甫
朝代：清

砚上我家田，传耕几百年。固穷休送鬼，安业亦云仙。尚剩琢锥地，宁艰补石天。试观长坂骏，作势便无前。
示采儿
作者：章甫
朝代：清

人无百岁身，形骸难长保。人有千载名，读书为最宝。天分汝颇优，笔阵偶横扫。学业归精醇，奥义当探讨。譬诸竭力耕，诗咏既坚好。无若宋人然，助长苗则槁。汝今砚上田，耕也未耘草。不助而或忘，均之归潦倒。勿谓富于年，及壮未闻道。转瞬四五旬，后生谁再造。况汝犹衿青，予几颁白老。勉旃复勉旃，成名期汝早。
秋兴
作者：章甫
朝代：清

不教缰锁溷栖幽，管领閒中自在秋。凿窟无方输兔狡，盟心有侣与鸥谋。诗休过巧惟随兴，酒到微酣已卖愁。莫怅荒斋私契少，姮娥夜照读书楼。
秋夜吟
作者：章甫
朝代：清

秋景尤于秋士宜，每逢秋夜每眠迟。风摇花馥东西院，水定天空上下池。好趁云微河淡后，来看练洗月明时。居心我亦清如许，玉宇无尘合有诗。
秋夜怀友
作者：章甫
朝代：清

伊人秋夜里，露白又葭苍。我有一方想，水云何处乡。
秋日仰峰晚眺
作者：章甫
朝代：清

万象森罗晚眺中，茫茫海阔与天空。马蹄投驿忙行客，牛背还村认牧童。风势送云归岫白，霞光带日返江红。静观自乐乾坤大，点缀秋容各不同。
秋日怀鹭州方玉华
作者：章甫
朝代：清

若兰臭味醉心香，几度逢秋几断肠。每欲葭苍还倚玉，那堪露白又为霜。独钟我辈情千缕，所谓伊人水一方。遥想相思同此恨，鲲沙鹭渚两茫茫。
立春吟
作者：章甫
朝代：清

九十春光今第一，忙中日月多相失。人生逢春要惜春，莫使春光惯笑人。今日春风到我家，报□□□□□□。□□□□□□□，□□□□□□□。
竹影
作者：章甫
朝代：清

日上竿头早，风摇云影好。看他去化龙，且莫呼童扫。
紫云洞
作者：章甫
朝代：清

洞里幽泉澈底清，流澌总在石中行。潺潺不泻人间去，尽日閒吟世外声。
红毛楼观海
作者：章甫
朝代：清

红毛楼上面面空，海上奇观入望中。我辈登楼楼上望，茫茫大半是朝东。鹿耳门兮鲲身线，收尽南天百谷雄。
纪梦
作者：章甫
朝代：清

古刹名岩石洞天，梦魂飞过几云巅。鸡声唱断游山路，正欲沿溪唤渡船。
老废吟
作者：章甫
朝代：清

老天颓废我官骸，炼石何缘补女娲。痴富多文词客本，耐贫不仕介夫怀。也知谪免安居室，其奈荒馀困守斋。记得莘田诗句合，诗书贻累到裙钗。
胜娇莲
作者：章甫
朝代：清

淡然君子洗芳心，万草千花烂不禁。一自冷香君占去，亭亭遗恨至于今。
自笑
作者：章甫
朝代：清

自笑浮生碧海边，前生可是一顽仙。几曾买骨从隗始，大抵扬眉必斶前。学剑到穷谁赠铗，读书不解任呼颠。敢希人面如吾面，冰炭由来总判然。
自题水墨山水照
作者：章甫
朝代：清

流水空山自爱吾，清时有味与谁俱。解人道子心同素，画我红尘半点无。自落寰中一散人，袖云洞里认前身。写生妙手希藏拙，却笑无心已入神。
自题水墨山水照·其一
作者：章甫
朝代：清

流水空山自爱吾，清时有味与谁俱。解人道子心同素，画我红尘半点无。
自题水墨山水照·其二
作者：章甫
朝代：清

自落寰中一散人，袖云洞里认前身。写生妙手希藏拙，却笑无心已入神。
自题琴棋书小照有引
作者：章甫
朝代：清

浴月飞泉上竹梢，挑灯起草又棋敲。夜阑鼓罢移情曲，万里秋光一草茅。
苏斋抵任台郡因忆丙午1786台变保城有感
作者：章甫
朝代：清

十一更舟五采幡，登台齐拜使君门。长途老马知前驿，熟道轻车认故辕。终是旧勋膺主眷，的应新任报君恩。一麾悬照当空镜，海日何曾蔽覆盆。二十年前宦海东，回头汗马几人同。山河伊昔保无害，童叟到今传有功。运甓肯辞宏景瘁，据鞍不减伏波雄。桑榆霞照休言晚，天半还标万丈红。
苏斋抵任台郡因忆丙午1786台变保城有感·其一
作者：章甫
朝代：清

十一更舟五采幡，登台齐拜使君门。长途老马知前驿，熟道轻车认故辕。终是旧勋膺主眷，的应新任报君恩。一麾悬照当空镜，海日何曾蔽覆盆。
苏斋抵任台郡因忆丙午1786台变保城有感·其二
作者：章甫
朝代：清

二十年前宦海东，回头汗马几人同。山河伊昔保无害，童叟到今传有功。运甓肯辞宏景瘁，据鞍不减伏波雄。桑榆霞照休言晚，天半还标万丈红。
苏武牧羊图
作者：章甫
朝代：清

沙漠茫茫北海隅，坚持汉节困匈奴。旃亦可吞雪可齧，羝乳依然守故吾。任教卫律工辞说，誓死唯知望帝都。天怜苦辱还乡赐，十九星霜白发须。一自属国归拜典，至今群仰汉牧夫。虎头不没荩臣志，终古留画牧羊图。古今不少奉使者，几人名节立羌胡。读史放开观世眼，可能媲美此图无。
苏长公赏心十六事
作者：章甫
朝代：清

一灯话尽古今长，竹雨幽窗夜未央。多少閒情多少趣，平分消受五更凉。
苏长公赏心十六事
作者：章甫
朝代：清

北窗倦睡纳风凉，藤枕冷然贴一方。唱午灵鸡休唤觉，幽人才梦世羲皇。
苏长公赏心十六事
作者：章甫
朝代：清

晨兴最好是名香，宝鸭炉头篆字长。夜气息馀空万有，芳心一缕结方将。
苏长公赏心十六事
作者：章甫
朝代：清

朋侪握手且言欢，莫怪疏慵礼数宽。面目见真肝胆照，何须妆点著衣冠。
苏长公赏心十六事
作者：章甫
朝代：清

横笛东邻随兴吹，倚楼听取月明时。要将三弄声声数，恰好姮娥共记之。
苏长公赏心十六事
作者：章甫
朝代：清

江边遥对数重峰，何处敲来饭后钟。岸上有僧来唤渡，始知寺被白云封。
苏长公赏心十六事
作者：章甫
朝代：清

浅水无波澈底清，好风吹送棹歌声。桃花夹岸随舟转，知渡仙津第几程。
苏长公赏心十六事
作者：章甫
朝代：清

濯足休誇万里流，但能涤暑便相投。直将无限炎威气，付与沧浪水面收。
苏长公赏心十六事
作者：章甫
朝代：清

雨后登楼一望间，放开眼界莫教閒。云屏展拓清如洗，好数重重山外山。
苏长公赏心十六事
作者：章甫
朝代：清

风流陶谢杳无踪，开瓮偏酣酒兴浓。会曷不期来不速，饮中知己本相逢。
草堂即句
作者：章甫
朝代：清

斗室百空虚，中涵万卷书。琴棋聊与共，贫病若相于。退处生人后，追维造物初。马牛呼不管，吾自爱吾庐。
草草亭夜奕
作者：章甫
朝代：清

草草凉亭上，敲棋兴不禁。四围星度接，数著月光侵。先后关生死，兴亡尽古今。局终分黑白，胜负了无心。
荒村借宿
作者：章甫
朝代：清

不觉前途去，斜阳渐渐低。猿声空谷里，云影乱峰西。舟泊无人渡，桥通何处溪。林间漏烟火，且借一枝栖。
菊
作者：章甫
朝代：清

西风萧瑟罢群芳，三径荒馀剩冷香。最爱秋深娇老圃，不随春早斗新妆。饱餐玉露连天白，铺就金花满地黄。千古知心何处去，东篱曾忆醉重阳。
落花
作者：章甫
朝代：清

春事阑珊惹恨多，不堪蝶拍与莺梭。文章水面何时落，风雨楼头几度过。解佩记曾来翠拾，寻芳谁复想蓝拖。烟销月冷无言处，一缕香魂奈别何。
蔡希敏垂钓照
作者：章甫
朝代：清

乾坤清气得来难，万里江湖一钓竿。有时钓得巨鳌起，千金难买钓人滩。吾闻渭滨之水富春山，山高风古水流湾。画中人也景中意，别有天地非人间。
蔡希敏重卺行
作者：章甫
朝代：清

昨宵天上双星灿，今夕人间花烛烂。人间花烛烂天红，河桥莫漫隔西东。天河桥上接天台，前度仙郎今又来。来时仙乐再吹弹，依旧声声奏合欢。旧时弦断今时联，瀛海巧联奎海缘。若问菱花郎已试，画眉深浅可曾记。记来添画远山笔，认取破题还第一。罗帷幅幅绣鸳鸯，六六仙娥七七郎。七七衍虚四十九，其中妙用君知否。六六春宫三十六，天根月窟往来复。是谁作合故迟迟，大造瑞应此大奇。
蔡母许孺人寿歌
作者：章甫
朝代：清

钟山何奏歌，降下西王母。圭海何泛舟，载来介寿酒。酒果献奇珍，金桃盘上有。酒后报加餐，饭熟胡麻久。游行健在身，看花开笑口。上寿子若孙，佩瑶又佩玖。锦帨最高悬，无能出其右。朱履醉三千，绅士半亲友。今朝好帨辰，阳月岁一丑。月将十分圆，何止光八九。君须记，葭月前，菊月后，歌以诗，侑以斗。此日共称觞，频年齐拜手。添进廿五筹，便届百龄寿。冬梅岭上始吐葩，冬雪霏霏六出花。冬日吟诗真可爱，恰逢寿母祝龄遐。寿母英钟箕山秀，济阳母德蔑以加。德者获福寿者酬，祝以多三大非誇。我自东方遥望气，婺星烂照海之涯。海人笑指波澄处，天风吹渡挂星查。查中物色几曾见，火枣交梨杯紫霞。霞杯一献歌声起，笙簧箫管和琵琶。白鹤青鸾相对舞，扶下仙姬会君家。君家今日西池会，七旬又进五年华。遥知人瑞长健饭，不须捣药炼丹沙。群公要纪萱堂算，听之龟息视松芽。
蔡母许孺人寿歌·其一
作者：章甫
朝代：清

钟山何奏歌，降下西王母。圭海何泛舟，载来介寿酒。酒果献奇珍，金桃盘上有。酒后报加餐，饭熟胡麻久。游行健在身，看花开笑口。上寿子若孙，佩瑶又佩玖。锦帨最高悬，无能出其右。朱履醉三千，绅士半亲友。今朝好帨辰，阳月岁一丑。月将十分圆，何止光八九。君须记，葭月前，菊月后，歌以诗，侑以斗。此日共称觞，频年齐拜手。添进廿五筹，便届百龄寿。
蔡母许孺人寿歌·其二
作者：章甫
朝代：清

冬梅岭上始吐葩，冬雪霏霏六出花。冬日吟诗真可爱，恰逢寿母祝龄遐。寿母英钟箕山秀，济阳母德蔑以加。德者获福寿者酬，祝以多三大非誇。我自东方遥望气，婺星烂照海之涯。海人笑指波澄处，天风吹渡挂星查。查中物色几曾见，火枣交梨杯紫霞。霞杯一献歌声起，笙簧箫管和琵琶。白鹤青鸾相对舞，扶下仙姬会君家。君家今日西池会，七旬又进五年华。遥知人瑞长健饭，不须捣药炼丹沙。群公要纪萱堂算，听之龟息视松芽。
虎溪岩
作者：章甫
朝代：清

峰回路转别乾坤，缥缈灵岩谢俗喧。踏破岭云山起面，敲开僧洞石分门。寒桥曲折通幽径，危塔崚嶒出短垣。流水渡花何处去，隔溪清浅是仙源。
蟹
作者：章甫
朝代：清

江湖使者草泥香，郭索横行得意扬。占得刚柔分外内，由来公子是无肠。玉质金相十二名，是谁吉梦应分明。传来奇绝都亭语，千古文章盖世横。
蟹·其一
作者：章甫
朝代：清

江湖使者草泥香，郭索横行得意扬。占得刚柔分外内，由来公子是无肠。
蟹·其二
作者：章甫
朝代：清

玉质金相十二名，是谁吉梦应分明。传来奇绝都亭语，千古文章盖世横。
袖中有东海
作者：章甫
朝代：清

蓬莱海上空前后，石壁千寻战浪久。记得坡公海上游，搜奇踏上蓬莱首。土人为此弹子砣，圆熟可爱试携取。笑携数枚海上归，十分海气囊八九。乃作诗歌遗老人，自矜东海袖中有。有时舞袖鼓风雷，疑是射鲛奔鲸吼。有时拂袖散云烟，疑是下獭驱鱼走。海汐去兮海潮来，去来呼吸坡公手。坡公海外擅奇文，奇绝无出坡公右。蓬莱见说变沧桑，袖里茫茫今变否。
西屿灯
作者：章甫
朝代：清

黑夜东洋里，红灯西屿头。摇风围塔定，照水共波流。一岛浮光现，千航认影收。安澜纪功德，长荷使君庥。
西成即事
作者：章甫
朝代：清

年丰万宝庆西成，四野都闻穫稻声。造物也怜农事苦，微风扇净日烘晴。
西施泛湖图
作者：章甫
朝代：清

一笑倾城已沼吴，泛舟不复醉姑苏。好风微皱新荷动，记得香生水殿无。绿柳丝丝曳碧山，环山流水自潺湲。五湖烟景知多少，引尔香魂到几湾。
西施泛湖图·其一
作者：章甫
朝代：清

一笑倾城已沼吴，泛舟不复醉姑苏。好风微皱新荷动，记得香生水殿无。
西施泛湖图·其二
作者：章甫
朝代：清

绿柳丝丝曳碧山，环山流水自潺湲。五湖烟景知多少，引尔香魂到几湾。
观音图
作者：章甫
朝代：清

十千世界十方身，水月莲花不点尘。慧眼通天开觉路，婆心入海渡迷津。头头是道谁闻见，滴滴归源證果因。色即是空空是色，一枝杨柳万年春。
论古十二首
作者：章甫
朝代：清

不落元勋第二筹，居然渭老辅西周。楚兵悲散八千众，汉业兴传四百秋。王佐忍从黄石教，仙风巧托赤松游。功成多少封侯者，几见先机退急流。
论古十二首
作者：章甫
朝代：清

不负深恩五世臣，一声虎啸出风尘。千金愤破无家产，十日生留有用身。莫讶报韩何事汉，要知灭楚已除秦。大雠转瞬归灰烬，漫说椎车误中人。
论古十二首
作者：章甫
朝代：清

南渡衰微气数过，中原摇撼震干戈。勤王有志谁如此，存祀无功可奈何。燕市魂飞光日月，金陵目断哭山河。丹心汗照留青史，沉痛当年正气歌。
论古十二首
作者：章甫
朝代：清

四十馀年一梦虚，长江天险恨成墟。伤心北去悲亡国，化血南归认故居。不负生来仁义性，无惭读尽圣贤书。千秋忠孝寻遗迹，文笔峰头一草庐。
论古十二首
作者：章甫
朝代：清

孤山独立水之涯，别有乾坤处士家。声气交情通鹤翅，姻缘业债结梅花。杖头买酒邀明月，湖上敲诗数落霞。封禅遗书求不得，清高品格玉无瑕。
论古十二首
作者：章甫
朝代：清

富春山里爱吾庐，箕颍幽风太古初。贵重不关天子友，清高偏在钓人居。庙堂咄咄宁相助，烟水茫茫只自如。物色羊裘终弗仕，东京气节此权舆。
论古十二首
作者：章甫
朝代：清

才学巍然迥出群，南阳名士汉元勋。师名伐魏忠垂史，志切安刘义薄云。气数原知非一统，江山莫说只三分。请看二士阴平度，犹显先机在定军。
论古十二首
作者：章甫
朝代：清

百战孤城八面摐，云梯摇撼卫旌幢。忠知天日原无二，义薄云霄竟叠双。绝粒七旬甘死守，同枯万骨不生降。可怜宝马姬僮毙，饮血登陴尚力扛。
论古十二首
作者：章甫
朝代：清

穷荒异域使臣孤，苦守坚贞绝世无。最恼偷生降卫律，肯同惜死屈匈奴。万千里外持君节，十九年中困牧夫。幽窖吞旃还徙海，芳名赢得一忠愚。
论古十二首
作者：章甫
朝代：清

致身谁并武昌贤，沥胆披肝气浩然。奉诏但知君有命，行师敢道主无权。风波诬陷惟三字，日月争光直万千。忠报死留书背上，桧奸卖国罪通天。
论古十二首
作者：章甫
朝代：清

雄师破阵扫妖氛，专阃全才盖世勋。任拥万千金国将，敢当五百岳家军。较山难撼奇斯语，以父为呼异所闻。恨却金牌催十二，中兴付托祇空云。
论古十二首
作者：章甫
朝代：清

高结茅庐何处寻，卧龙冈山卧龙吟。出身俨受耕莘聘，造福如施梦弼霖。巾扇风流师相业，桑田淡泊圣贤心。小儒不识王功大，管乐齐观说到今。
论诗
作者：章甫
朝代：清

未曾删订未堪存，古作三千亦太繁。一自圣人编得所，至今学者擅专门。全经穷尽须三颂，要旨参来蔽一言。若问正葩何自始，温柔敦厚是诗源。离骚赋祖兼诗祖，未有无情更有诗。会意不须求甚解，阙疑乃可赏其奇。沉冤到底谁哀诉，异悟回头自苦思。学得歌章维九辨，萧萧秋气不胜悲。生风啸虎擅刘曹，莫角奇才是两豪。后世几曾追汉魏，当年直欲薄风骚。非非想挂羚羊角，作作芒含玉兔毫。我辈筑坛思学步，端应品格树清高。晋氏清言亦雅骚，元音莫杂土音操。不随里耳嫌声大，乃唱歌喉擅曲高。六代烟花空剩粉，三唐滋味足流膏。浸淫初盛参中晚，全豹窥来一世豪。诗仙诗鬼又诗囚，去取多偏各有由。奇想都能凭己出，雄词何必与人犹。直探学海无量底，便立骚坛最上头。触手生春皆妙谛，翻新花样也风流。后来五代仅戋戋，大宋风华三百年。漫恨流波尽沧海，请看涌斛出源泉。西昆纵有新声仿，南渡非无古调传。诗运亦随炎运转，要知气数使之然。金元诗味少渊涵，风格萧疏却不惭。劲气由来在西北，和声可得似东南。百年上下兴亡叠，两代源流正变参。学杜遗山推首出，一家笼尽百家谈。元后明诗辨体裁，扢扬一代亦多才。七贤久已风流继，四子先将气运开。谁把新音翻始作，转教别调失原来。可知当日虞山论，乘隙而攻匪忌猜。国朝雅咏直赓歌，名作如林较昔多。百代风谣归采录，万家韵学受包罗。言诗派本圣贤衍，入乐声真天地和。鸣盛都由性情正，宁徒景物善吟哦。
论诗·其一
作者：章甫
朝代：清

未曾删订未堪存，古作三千亦太繁。一自圣人编得所，至今学者擅专门。全经穷尽须三颂，要旨参来蔽一言。若问正葩何自始，温柔敦厚是诗源。
论诗·其七
作者：章甫
朝代：清

金元诗味少渊涵，风格萧疏却不惭。劲气由来在西北，和声可得似东南。百年上下兴亡叠，两代源流正变参。学杜遗山推首出，一家笼尽百家谈。
论诗·其三
作者：章甫
朝代：清

生风啸虎擅刘曹，莫角奇才是两豪。后世几曾追汉魏，当年直欲薄风骚。非非想挂羚羊角，作作芒含玉兔毫。我辈筑坛思学步，端应品格树清高。
论诗·其九
作者：章甫
朝代：清

国朝雅咏直赓歌，名作如林较昔多。百代风谣归采录，万家韵学受包罗。言诗派本圣贤衍，入乐声真天地和。鸣盛都由性情正，宁徒景物善吟哦。
论诗·其二
作者：章甫
朝代：清

离骚赋祖兼诗祖，未有无情更有诗。会意不须求甚解，阙疑乃可赏其奇。沉冤到底谁哀诉，异悟回头自苦思。学得歌章维九辨，萧萧秋气不胜悲。
论诗·其五
作者：章甫
朝代：清

诗仙诗鬼又诗囚，去取多偏各有由。奇想都能凭己出，雄词何必与人犹。直探学海无量底，便立骚坛最上头。触手生春皆妙谛，翻新花样也风流。
论诗·其八
作者：章甫
朝代：清

元后明诗辨体裁，扢扬一代亦多才。七贤久已风流继，四子先将气运开。谁把新音翻始作，转教别调失原来。可知当日虞山论，乘隙而攻匪忌猜。
论诗·其六
作者：章甫
朝代：清

后来五代仅戋戋，大宋风华三百年。漫恨流波尽沧海，请看涌斛出源泉。西昆纵有新声仿，南渡非无古调传。诗运亦随炎运转，要知气数使之然。
论诗·其四
作者：章甫
朝代：清

晋氏清言亦雅骚，元音莫杂土音操。不随里耳嫌声大，乃唱歌喉擅曲高。六代烟花空剩粉，三唐滋味足流膏。浸淫初盛参中晚，全豹窥来一世豪。
试剑石
作者：章甫
朝代：清

火光迸裂直凌空，百战都从一试中。神物已随龙化去，石痕犹带古时雄。
读李尔冲遗稿
作者：章甫
朝代：清

检君遗稿读，添我泪痕频。诗骨遒唐宋，文心尚汉秦。如何名下士，竟谢学中人。可怜玉楼记，还催去后身。
读李平甫送穷诗感咏
作者：章甫
朝代：清

穷鬼枉劳送，读书儿本寒。未开花富贵，且报竹平安。到老仍馀拙，投閒便得欢。万般供一笑，放眼海天宽。
读李谪仙春夜宴桃李园序有感
作者：章甫
朝代：清

浮生寄托在尘寰，若梦欢娱了不关。偶向闹中聊取静，或从忙里且偷闲。青天亦物归于尽，白发催人去不还。秉烛夜游良有以，名言千古破痴顽。
读桃源记
作者：章甫
朝代：清

千古桃源记问津，奇传晋代捕渔人。后人要觅前人景，未审桃花肯复春。
读汤卿谋集
作者：章甫
朝代：清

我爱卿谋品，萧然谢俗喧。神登幽士梦，韵醉美人魂。托兴唯湘草，知心只亦园。茶香清课外，淡永每无言。我想卿谋学，飘然盖世奇。笔空千载史，语镇百年碑。缥缈仙风引，幽深鬼境知。陈言刊一切，不屑寄人篱。我叹卿谋命，凄然实不犹。功名艰北阙，贫病托南楼。眼贮三？泪，心量十斛愁。那堪妻子辈，相继竟归休。我读卿谋传，巍然擅盛名。天教五不幸，人异百无成。大业垂今古，微躯任死生。青华仙籍录，身后有馀荣。
读汤卿谋集·其一
作者：章甫
朝代：清

我爱卿谋品，萧然谢俗喧。神登幽士梦，韵醉美人魂。托兴唯湘草，知心只亦园。茶香清课外，淡永每无言。
读汤卿谋集·其三
作者：章甫
朝代：清

我叹卿谋命，凄然实不犹。功名艰北阙，贫病托南楼。眼贮三？泪，心量十斛愁。那堪妻子辈，相继竟归休。
读汤卿谋集·其三
作者：章甫
朝代：清
体裁：五言律诗

我叹卿谋命，凄然实不犹。功名艰北阙，贫病托南楼。眼贮三𦨚泪，心量十斛愁。那堪妻子辈，相继竟归休。
读汤卿谋集·其二
作者：章甫
朝代：清

我想卿谋学，飘然盖世奇。笔空千载史，语镇百年碑。缥缈仙风引，幽深鬼境知。陈言刊一切，不屑寄人篱。
读汤卿谋集·其四
作者：章甫
朝代：清

我读卿谋传，巍然擅盛名。天教五不幸，人异百无成。大业垂今古，微躯任死生。青华仙籍录，身后有馀荣。
读黄莲士凤山拜黄吾野墓诗感咏
作者：章甫
朝代：清

处士声名书画诗，凤山宿草几多时。黄公独拜先生墓，三绝风流七字碑。
贫士叹
作者：章甫
朝代：清

本是贫非病，翻因病更贫。饥怜疏食乐，寒觉缊袍亲。穷鬼送文幻，寒儒应识真。交游自然少，聊伴老梅春。
贺新婚
作者：章甫
朝代：清

袖得芹香和粉奁，缠绵香息水痕黏。良缘有玉田中种，好事如花锦上添。琴瑟声调君子匹，熊罴梦叶大人占。仙郎此去秋光近，笑指姮娥戏桂蟾。
贺施君渭入泮
作者：章甫
朝代：清

表表仙风天宝纪，君才遥继前人美。年少文坛旗鼓争，笔摇五岳云落纸。剑精预卜逄雷知，万丈光芒腾气紫。泮芹一浴水流香，桂碧杏红连枝起。瀛洲桥，长安市。春风得意恣遨游，马上看花凭笑指。
贺李碧云入泮
作者：章甫
朝代：清

瀛桥环翠藻芹乡，年少翩翩列上行。宝剑匣鸣随异彩，灵芝甲坼便奇香。气华曾润诗书腹，品贵原生锦绣肠。秋月春风凭管领，看花莫惜马蹄忙。
贺陈仲义长郎颖臣入泮
作者：章甫
朝代：清

君家惊座奇今古，君学承家谁与伍。扫军笔阵擅横行，不傍垣墙自辟户。宝光烛起海天东，知是珊枝罗水浒。鲲鹏倏忽化神奇，云翼摩空争快睹。
贺陈握卿游泮
作者：章甫
朝代：清

白沙理学世传芳，撷藻犹流翰墨香。五色笔花新吐艳，三条烛火看摇光。扬鬐出海经鲲化，振翮摩天极凤翔。珍重姮娥亲种桂，秋来攀与少年郎。
贺陈朝脩入泮
作者：章甫
朝代：清

奎壁烂华文，才名已属君。骥驰应马率，鹤立肯鸡群。乍出竿头日，看梯石上云。遥知横笔阵，扫却万人军。
赠友纳宠
作者：章甫
朝代：清

翩翩公子爱根多，醉梦扬州唤奈何。暮雨窥臣犹隔障，晓风吹女忽凌波。金钗已把佳期卜，玉镜何嫌好事磨。珍重霓裳仙乐奏，安排月殿贮姮娥。佳人一出浣溪沙，愧杀妆楼姊妹家。秋月上钩梳柳絮，春风入梦扇桃花。千金买得回头笑，万唤羞来半面遮。未免有情谁遣此，妒郎消受碧窗纱。鸳鸯幅幅画图成，百结同心百媚生。免俗为谁聊尔尔，怜香应自惜卿卿。红绡睡足脂痕腻，白雪圆匀粉汗清。莫怪流珠光不定，掌中歌舞本来轻。台洞仙姬洛浦神，温柔乡里认前因。画眉深浅郎知己，解语娇痴妾可人。夜佩香闻兰有息，晓妆寒怯水无尘。司空休惯浑闲事，几见风流五百春。
赠友纳宠·其一
作者：章甫
朝代：清

翩翩公子爱根多，醉梦扬州唤奈何。暮雨窥臣犹隔障，晓风吹女忽凌波。金钗已把佳期卜，玉镜何嫌好事磨。珍重霓裳仙乐奏，安排月殿贮姮娥。
赠友纳宠·其三
作者：章甫
朝代：清

鸳鸯幅幅画图成，百结同心百媚生。免俗为谁聊尔尔，怜香应自惜卿卿。红绡睡足脂痕腻，白雪圆匀粉汗清。莫怪流珠光不定，掌中歌舞本来轻。
赠友纳宠·其二
作者：章甫
朝代：清

佳人一出浣溪沙，愧杀妆楼姊妹家。秋月上钩梳柳絮，春风入梦扇桃花。千金买得回头笑，万唤羞来半面遮。未免有情谁遣此，妒郎消受碧窗纱。
赠友纳宠·其四
作者：章甫
朝代：清

台洞仙姬洛浦神，温柔乡里认前因。画眉深浅郎知己，解语娇痴妾可人。夜佩香闻兰有息，晓妆寒怯水无尘。司空休惯浑闲事，几见风流五百春。
赤嵌城怀古
作者：章甫
朝代：清

赤嵌之筑始红彝，沙碛空馀旧日基。自恃雄心来鹢首，枉教狡计借牛皮。南关镇海经三世，北阙朝天又几时。霸业兴亡都是梦，砖城久已兆先知。
过万安桥
作者：章甫
朝代：清

山川大类洛阳观，雄冠中州镇万安。鳌驾几时填海缺，鲸奔当日捲天寒。三千石骨工交磴，廿一潮头约倒澜。读罢手书忠惠记，垂虹终古跨江干。
过烈女坊
作者：章甫
朝代：清

一时号并命，百世表双归。血溅红颜化，魂遥白练飞。乾坤经位定，生死肯心违。苦把夫名记，泉途问是非。
过节妇坊
作者：章甫
朝代：清

耐贫甘守义，地老与天荒。子嗣孤无告，人姑寡未亡。千盘馀竹古，百鍊甚金刚。赢得坤贞表，夫名并有光。
过节孝坊
作者：章甫
朝代：清

节孝荣封典，流芳拜赠频。苦成遗腹子，老事断肠亲。两美传千古，双难并一身。幽光贞日月，讵止出风尘。
迩来各典礼属予诗文笔墨日烦书以谢之
作者：章甫
朝代：清

频年何事辄相寻，卖拙诗文费苦吟。直似砚穿磨以铁，敢云墨惜宝于金。博人笑口劳伊昔，搜我枯肠悔自今。代作嫁衣如有复，老夫懒寔不堪任。
迷途逢野叟邀宿山中
作者：章甫
朝代：清

一重山水一重沙，去此何之日已斜。曳杖忽来云外叟，相邀半榻伴烟霞。
追和罗一峰先生五峰诗元韵
作者：章甫
朝代：清

石屋容人五百优，搜奇应此恣遨游。堆云合碧天光染，浴日流红海气浮。灵草何人问消息，空山无历纪春秋。清高谁并吟诗客，啸破烟岚立上头。
追和陈紫峰先生游紫帽凌霄塔诗元韵
作者：章甫
朝代：清

閒心谁被白云留，抱素真人耽景幽。不解六花何薄燠，偏教五月或先秋。名山自感名人赠，胜地犹怀胜会游。若问前贤读书处，古元室上小丹邱。
送别陈朝脩
作者：章甫
朝代：清

伊人家在水云乡，偶合萍踪到海疆。我愧非师徒日长，君真好友可年忘。相投臭味黏胶漆，共溯元胎认梓桑。从此金兰添簿录，芳名告祖又焚香。数晨数夕几多时，四月相逢十月离。书担催装儒者具，香奁细检美人思。前途一去经年别，后会重来隔岁期。记话春宵寻旧约，安排银烛待敲诗。
送别陈朝脩·其一
作者：章甫
朝代：清

伊人家在水云乡，偶合萍踪到海疆。我愧非师徒日长，君真好友可年忘。相投臭味黏胶漆，共溯元胎认梓桑。从此金兰添簿录，芳名告祖又焚香。
送别陈朝脩·其二
作者：章甫
朝代：清

数晨数夕几多时，四月相逢十月离。书担催装儒者具，香奁细检美人思。前途一去经年别，后会重来隔岁期。记话春宵寻旧约，安排银烛待敲诗。
送春歌仿梁元帝春日诗重字体为蔡希敏归奎海咏别
作者：章甫
朝代：清

春花春月闹春嬉，阳春烟景十分奇。报道故人春去也，春江风便送春宜。春城廿载瀛洲客，春宵剪烛话心知。投囊争富吟春句，煮酒频敲春夜棋。今春忽买归舟紧，得意春归信乐之。也知此去春台乐，其奈留春系我思。留春无奈饯春去，鹿岛春澄三月时。春草曾题江淹赋，春柳曾吟李白诗。古来多少伤春别，今日春三忍别离。别春思春春知否，暮云春树不胜悲。春水盈盈秋水兴，春情宛在水之湄。春潮有信君须记，重看来春返棹期。
送杨梦莲从伯爵许军门东征凯旋加功归晋水
作者：章甫
朝代：清

鹤翅摩天海外游，才名今已播瀛洲。几曾阃内参麾拥，独与行间驻笔筹。万丈将星回旧舍，十分春色送行舟。遥知白马金鞍跨，父老争看绣帽头。
送汇亭何夫子由明府擢淡司马升任潮州太守代
作者：章甫
朝代：清

琴堂月印海天东，鹤梦清携两袖风。学本扬州誇水部，治如蜀郡化文翁。珊瑚网起连江碧，桃李花开满县红。药笼采来芝桂品，惭将溲勃附其中。春风碧水使君舟，载出双龙五马游。半刺乍临台北上，一麾遥接岭南头。潮民何幸瞻韩至，海国空怀借寇留。此去贤良二千石，的应进秩觐神州。
送汇亭何夫子由明府擢淡司马升任潮州太守代·其一
作者：章甫
朝代：清

琴堂月印海天东，鹤梦清携两袖风。学本扬州誇水部，治如蜀郡化文翁。珊瑚网起连江碧，桃李花开满县红。药笼采来芝桂品，惭将溲勃附其中。
送汇亭何夫子由明府擢淡司马升任潮州太守代·其二
作者：章甫
朝代：清

春风碧水使君舟，载出双龙五马游。半刺乍临台北上，一麾遥接岭南头。潮民何幸瞻韩至，海国空怀借寇留。此去贤良二千石，的应进秩觐神州。
送耘庐薛司马入觐
作者：章甫
朝代：清

小阳春色赴神京，司马翩翩此壮行。膏泽九年流海峤，颂声四起满江城。北驰驿路七千里，西渡舟程十一更。山水也知循吏好，风光到处管逢迎。台南台北尽棠阴，爱树相思古亦今。千帐祖筵惟饯水，一肩宦橐只囊琴。几番物色仁侯意，满幅诗章寒士心。海国他年迎竹马，重来记取旧讴吟。声声唱出是骊歌，缇轼催行奈挽何。鹿岛云山新别绪，鲲沙烟水旧恩波。广培秋桂三枝馥，早植春花一县多。儿辈亦参门下士，心铭讵止口碑过。特达循良第一贤，晨兴辨色入班联。星辰绚烂三台拱，云日瞻依五采连。催进九重宫漏箭，携来两袖御炉烟。天威咫尺天颜喜，叠锡宸章龙凤笺。
送耘庐薛司马入觐·其一
作者：章甫
朝代：清

小阳春色赴神京，司马翩翩此壮行。膏泽九年流海峤，颂声四起满江城。北驰驿路七千里，西渡舟程十一更。山水也知循吏好，风光到处管逢迎。
送耘庐薛司马入觐·其三
作者：章甫
朝代：清

声声唱出是骊歌，缇轼催行奈挽何。鹿岛云山新别绪，鲲沙烟水旧恩波。广培秋桂三枝馥，早植春花一县多。儿辈亦参门下士，心铭讵止口碑过。
送耘庐薛司马入觐·其二
作者：章甫
朝代：清

台南台北尽棠阴，爱树相思古亦今。千帐祖筵惟饯水，一肩宦橐只囊琴。几番物色仁侯意，满幅诗章寒士心。海国他年迎竹马，重来记取旧讴吟。
送耘庐薛司马入觐·其四
作者：章甫
朝代：清

特达循良第一贤，晨兴辨色入班联。星辰绚烂三台拱，云日瞻依五采连。催进九重宫漏箭，携来两袖御炉烟。天威咫尺天颜喜，叠锡宸章龙凤笺。
送茂才张如春以将军幕凯旋西渡归陕右
作者：章甫
朝代：清

三春烟景满江红，鹿岛潮平扇好风。入幕才参专阃内，归帆人在拥旄中。一时萍水情缘合，千古文章气味通。知己休忘在海内，天涯原说比邻同。
送郑启三归南坂兼应潮州何太守聘
作者：章甫
朝代：清

异地相逢结友生，十年前已识韩荆。追思倚玉三千日，忽买归船十一更。鹿耳有门犹镇海，鲲身无线不缠城。山川也解伤离别，忍唱阳关第四声。水天一色送飞鸿，报道西旋趁好风。是日裁诗惭刻翠，异时剪烛怅摇红。挥毫帖比双钩贵，增价声真十倍崇。此去岭南新物色，心知记否话瀛东。
送郑启三归南坂兼应潮州何太守聘·其一
作者：章甫
朝代：清

异地相逢结友生，十年前已识韩荆。追思倚玉三千日，忽买归船十一更。鹿耳有门犹镇海，鲲身无线不缠城。山川也解伤离别，忍唱阳关第四声。
送郑启三归南坂兼应潮州何太守聘·其二
作者：章甫
朝代：清

水天一色送飞鸿，报道西旋趁好风。是日裁诗惭刻翠，异时剪烛怅摇红。挥毫帖比双钩贵，增价声真十倍崇。此去岭南新物色，心知记否话瀛东。
酒旗次沈晴岚韵
作者：章甫
朝代：清

青帘摇影杏花红，疑是天星落照中。引到游情携阮杖，招留醉态倒山骢。孤村晓挂初晴日，深巷香飘不定风。少妇当垆遥望处，板桥驴背认归童。
醉仙岩
作者：章甫
朝代：清

仙翁一去不知还，曾化元机在此山。石洞打开方外景，桃溪笑画醉中颜。痴思羽客当年事，消受僧家半日閒。梦觉迷津如渡我，瀛洲宛在鹭洲间。
醉西施
作者：章甫
朝代：清

浣纱一别入吴宫，白玉床前醉舞中。莫道情缘犹未了，香魂今已嫁秋风。
野寺
作者：章甫
朝代：清

野寺半编茅，香烟久已抛。山僧寒补衲，懒把饭钟敲。
钓叟
作者：章甫
朝代：清

江湖满地老秋风，莫把垂纶笑此翁。尚有一竿持在手，生涯到底未全空。
门人施钰入泮
作者：章甫
朝代：清

肩吾以后读书身，初服儒冠物色新。自命匪奢天下任，相期无负古之人。巧凭玉尺裁量准，愧度金针刺绣神。海鹤异时参杏燕，乘轩笑指榜龙津。
门人郭绍芳秋闱获隽
作者：章甫
朝代：清

天孙锦织渡瀛桥，瀛岛天章亦锦标。笔本家传妆五色，烛仍官限试三条。朱衣夜静头方点，赤鲤雷鸣尾已烧。报听霓裳云外奏，仙风吹曲桂香飘。讲席谈经课事脩，几曾倜傥擅英流。独能淬剑磨风雨，便觉凌霄射斗牛。豹变早经成七日，鹏抟休止奋三秋。来春走马长安陌，伫看翩翩得意游。
门人郭绍芳秋闱获隽·其一
作者：章甫
朝代：清

天孙锦织渡瀛桥，瀛岛天章亦锦标。笔本家传妆五色，烛仍官限试三条。朱衣夜静头方点，赤鲤雷鸣尾已烧。报听霓裳云外奏，仙风吹曲桂香飘。
门人郭绍芳秋闱获隽·其二
作者：章甫
朝代：清

讲席谈经课事脩，几曾倜傥擅英流。独能淬剑磨风雨，便觉凌霄射斗牛。豹变早经成七日，鹏抟休止奋三秋。来春走马长安陌，伫看翩翩得意游。
门人陈植青入泮
作者：章甫
朝代：清

读书不为名，今人与古比。读书亦为名，都从采芹始。少小从予游，及门推质美。果处囊中锥，颖脱便如此。尔看马空群，一发直千里。勿以著初鞭，而画半途止。古来范子期，重任秀才起。小就而大成，吾将拭目俟。
问蝶
作者：章甫
朝代：清

业债为谁春，风流问夙因。云渠双粉翅，原是合花身。栩栩欲何之，寻春得意时。芳心浑是梦，物化漆园知。
问蝶·其一
作者：章甫
朝代：清

业债为谁春，风流问夙因。云渠双粉翅，原是合花身。
问蝶·其二
作者：章甫
朝代：清

栩栩欲何之，寻春得意时。芳心浑是梦，物化漆园知。
闻苏斋还京谢恩复守台郡次韵二律
作者：章甫
朝代：清

冲烟踏雪破风尘，垂老还京剩此身。十一年中三至者，万千里外再来人。携囊贮句虽云富，托钵偿逋未了贫。若问个中无限意，新衔自署更生臣。双清心迹不沾尘，宦海茫茫自在身。大任仔肩留健者，苍生引领出斯人。蹇驴北上谁周急，驿马南驰不患贫。要地由来关廑念，闽疆重与腹心臣。
闻苏斋还京谢恩复守台郡次韵二律·其一
作者：章甫
朝代：清

冲烟踏雪破风尘，垂老还京剩此身。十一年中三至者，万千里外再来人。携囊贮句虽云富，托钵偿逋未了贫。若问个中无限意，新衔自署更生臣。
闻苏斋还京谢恩复守台郡次韵二律·其二
作者：章甫
朝代：清

双清心迹不沾尘，宦海茫茫自在身。大任仔肩留健者，苍生引领出斯人。蹇驴北上谁周急，驿马南驰不患贫。要地由来关廑念，闽疆重与腹心臣。
雨中待渡图
作者：章甫
朝代：清

濛濛烟雨碧沙流，古道苔深石骨愁。觅渡无人何处唤，隔溪隐约是渔舟。
雪毬
作者：章甫
朝代：清

春风作意绣香囊，绣出轻毬异样妆。雪玉结成标五瓣，露珠抛转醉三郎。芳心历乱浑帘影，粉面团圆印月光。万片玲珑清一色，花身疑种白云乡。
韩缉五照
作者：章甫
朝代：清

写生道子妙传神，妙手逢君更写真。清标品格清华景，管领风光得意春。春花春柳满春庭，随意摇红随意青。茶烟缕缕清课罢，香风绕遍读书亭。閒情偶寄画桥南，环桥流水水拖蓝。个中相喻无言处，坐对盘松鹤梦酣。琴心怜取美人心，石上横陈百衲琴。且将一曲春光好，留赠知音月下吟。
题兰若二画壁
作者：章甫
朝代：清

画龙不点睛，不是防飞去。尔乃抱珠眠，传神何定处。画虎不图山，伏来今已久。皈依此结缘，肯复思嵎负。
题兰若二画壁·其一
作者：章甫
朝代：清

画龙不点睛，不是防飞去。尔乃抱珠眠，传神何定处。
题兰若二画壁·其二
作者：章甫
朝代：清

画虎不图山，伏来今已久。皈依此结缘，肯复思嵎负。
题松石照
作者：章甫
朝代：清

碌碌名利客，大都为形役。独无物欲交，悠然情自适。松阴澈底凉，坐对秋岑碧。坚守介如贞，终古不转石。
题香奁集后
作者：章甫
朝代：清

谁咏香奁绝妙词，争传姓氏至今疑。和凝韩偓无须辨，自有温柔乡主知。
题黄壁山水
作者：章甫
朝代：清

云烟尺幅势千寻，水色山光万象森。画意化工谁解得，浓偏浅浅淡深深。
饯春吟
作者：章甫
朝代：清

九十春光剩已希，春情欲别尚依依。香风且莫催春去，容我吟诗送汝归。
香闺秋夜思集句
作者：章甫
朝代：清

不知秋思在谁家，风自西南故故斜。独坐黄昏谁是伴，应怜夫婿更天涯。
鲫潭月夜泛舟
作者：章甫
朝代：清

十里寒潭净碧流，歌声风送月明舟。云山倒挂千层画，天水交融一色秋。宿鹭连拳围玉镜，跃鱼喷沫碎金毬。江亭上下随波去，人在冰轮转处游。
鸲鹆图
作者：章甫
朝代：清

三百六十之羽毛，谁称慧鸟善呼号。绿衣使者雪衣女，此外能言是寒皋。寒皋断舌偏言巧，其音咧咧匪嘈嘈。画工亦爱禽对语，乐意相关图尔曹。休嫌著墨一为甚，三五成群取数多。夕阳牛背栖未稳，绿阴影里乐如何。客来彷佛闻茶唤，裹物也防验碧荷。神自瞿瞿机跃跃，毋乃屏风叫八哥。
旅夜书怀
作者：章畸
朝代：清

不遣牢愁意，残灯夜独亲。饥驱轻作客，老至漫依人。泛梗踪如寄，炊粱迹已陈。支离馀倦眼，五技笑谋身。贫也非病也，途穷使智穷。畏人心自怯，媚世语难工。迹混尘嚣里，思深渊默中。小儿强解事，儳语慰愁衷。枉自抛心力，经营为一餐。诗书乖俗易，贫贱识名难。持下容招侮，鸣高岂禦寒。解嘲应有说，僵卧似袁安。交谪差堪幸，知当道式微。未能营兔窟，何用泣牛衣？孺子争修短，吾心懒是非。世情今渐熟，莫恨事多违。
旅夜书怀·其一
作者：章畸
朝代：清

不遣牢愁意，残灯夜独亲。饥驱轻作客，老至漫依人。泛梗踪如寄，炊粱迹已陈。支离馀倦眼，五技笑谋身。
旅夜书怀·其三
作者：章畸
朝代：清

枉自抛心力，经营为一餐。诗书乖俗易，贫贱识名难。持下容招侮，鸣高岂禦寒。解嘲应有说，僵卧似袁安。
旅夜书怀·其二
作者：章畸
朝代：清

贫也非病也，途穷使智穷。畏人心自怯，媚世语难工。迹混尘嚣里，思深渊默中。小儿强解事，儳语慰愁衷。
旅夜书怀·其四
作者：章畸
朝代：清

交谪差堪幸，知当道式微。未能营兔窟，何用泣牛衣？孺子争修短，吾心懒是非。世情今渐熟，莫恨事多违。
出东郭至荐福寺
作者：章秉铨
朝代：清

漠漠禅院寂，萧萧落叶深。晏坐复何有，磬声动寒林。慈乌时一至，水石清禅心。微风发纤籁，泠若鱼山音。曰余身世役，百念载浮沈。对此一茫然，千佛入我襟。竦身上高阁，晴空下森森。伫立默无言，片云出遥岑。
次百川前辈韵赠春到园主人
作者：章秉铨
朝代：清

逃佛西崦日鼓悬，禅狐山鬼也周旋。观河面皱飞腾日，理发心长跌宕年。事去已随秋叶脱，愁来还似夏蚕眠。红牙班管都无赖，欲学成连竟刺船。
鄱阳怀古
作者：章秉铨
朝代：清

上游当日控荆襄，战鼓黄云压建康。一败遂成隆准帝，百年空笑夥颐王。秋风草色余残垒，孤艇波声满夕阳。惟有忠魂难泯灭，灵旗风雨在康郎。
戊子举敬节会诗谢祝君赓飏
作者：章程
朝代：清

为善从来独力肩，讵闻敬节不欣然。伤心最是孤飞影，举手居然续命田。广厦庇寒难满志，慈航求渡且随缘。对君不作逢迎语，德报无亏鉴在天。
咏秋海棠
作者：章穗芬
朝代：清
体裁：七言绝句

红粉妆成对夕曛，半偎篱落半墙根。娟娟笑靥西风里，不见当年旧泪痕。
上巳前一日偕同人游惠山舟次口占
作者：章简
朝代：清

绿波划破木兰舟，饯别东风作冶游。山好似诗工写意，春浓如酒不浇愁。良辰已届重三节，诸子兼居第一流。落拓青年成结习，醉乡花苑总句留。
八月十五夜板桥玩月二首
作者：章简
朝代：清

矮屋抽身早，凭栏对月华。箫声翻子夜，柳色认丁家。径欲乘风去，高寒玉宇赊。沿街听瓦卜，吉语向人夸。歌吹喧今夕，乘潮打桨频。独邀千里月，来唤六朝人。风露寒入许，江山迹已陈。板桥桥下水，呜咽总伤神。
八月十五夜板桥玩月二首·其一
作者：章简
朝代：清

矮屋抽身早，凭栏对月华。箫声翻子夜，柳色认丁家。径欲乘风去，高寒玉宇赊。沿街听瓦卜，吉语向人夸。
八月十五夜板桥玩月二首·其二
作者：章简
朝代：清

歌吹喧今夕，乘潮打桨频。独邀千里月，来唤六朝人。风露寒入许，江山迹已陈。板桥桥下水，呜咽总伤神。
山塘即事四首
作者：章简
朝代：清

两行水柳碧于苔，双桨冲波画不开。鬓影如烟歌似雨，四条弦上送秋来。碧栏曲折绕修廊，石级登登到上方。自和风铃天半语，一枝颓塔挂斜阳。一簇唐花护短坟，姓名片石尚嶙峋。情肠侠骨俱黄土，酹过真娘又五人。琵琶水面日闻歌，愁绝当筵唤奈何。莫怪吴儿心木石，青衫酒债近来多。
山塘即事四首·其一
作者：章简
朝代：清

两行水柳碧于苔，双桨冲波画不开。鬓影如烟歌似雨，四条弦上送秋来。
山塘即事四首·其三
作者：章简
朝代：清

一簇唐花护短坟，姓名片石尚嶙峋。情肠侠骨俱黄土，酹过真娘又五人。
山塘即事四首·其二
作者：章简
朝代：清

碧栏曲折绕修廊，石级登登到上方。自和风铃天半语，一枝颓塔挂斜阳。
山塘即事四首·其四
作者：章简
朝代：清

琵琶水面日闻歌，愁绝当筵唤奈何。莫怪吴儿心木石，青衫酒债近来多。
己巳三月十四雨后知鱼槛玩月
作者：章简
朝代：清

松顶响飞瀑，晚寒生画屏。屧痕黏藓碧，鬓影堕烟青。月碎鹤摇竹，雨香鱼闯萍。倚阑人不见，遥听玉珑玲。
思补斋刻竹题诗
作者：章简
朝代：清

恻恻轻寒护碧纱，香残酒冷送韶华。夕阳人散梨花院，细雨春归燕子家。湿翠半帘抽晚笋，暖烟一榻炙新茶。空阶绿绣苔钱涩，吟遍回阑手屡叉。
慈云寺观荷并游惠山纳凉八首
作者：章简
朝代：清

乌篷小艇系垂杨，沙鸟随人到上方。门外驿尘阑外水，始知咫尺有炎凉。凌波标格总珊珊，云水真宜洗眼看。绝忆莫愁湖上路，晓风吹浅碧阑干。闹红一霎雨声粗，水汽如烟黯镜湖。催得诗成偏受赏，绿盘擎出万明珠。一棹拿音转水隈，卷帘岚翠泼新醅。自知不满闲鸥笑，特为看山触热来。石阑小憩纳凉飔，画遍琅玕自咏诗。只有孤禅知我意，朗吟先占最高枝。飞泉树杪隔溪闻，洗出青天几片云。金碧楼台残照里，天然一幅李将军。水楼一角绕城斜，波影罗罗绿上纱。落日齐开凉槅子，鬓丝风递素馨花。一眉新月烂于银，帘压无风不动尘。高处太寒人世热，不知何处著吟身。
慈云寺观荷并游惠山纳凉八首·其一
作者：章简
朝代：清

乌篷小艇系垂杨，沙鸟随人到上方。门外驿尘阑外水，始知咫尺有炎凉。
慈云寺观荷并游惠山纳凉八首·其七
作者：章简
朝代：清

水楼一角绕城斜，波影罗罗绿上纱。落日齐开凉槅子，鬓丝风递素馨花。
慈云寺观荷并游惠山纳凉八首·其三
作者：章简
朝代：清

闹红一霎雨声粗，水汽如烟黯镜湖。催得诗成偏受赏，绿盘擎出万明珠。
慈云寺观荷并游惠山纳凉八首·其二
作者：章简
朝代：清

凌波标格总珊珊，云水真宜洗眼看。绝忆莫愁湖上路，晓风吹浅碧阑干。
慈云寺观荷并游惠山纳凉八首·其五
作者：章简
朝代：清

石阑小憩纳凉飔，画遍琅玕自咏诗。只有孤禅知我意，朗吟先占最高枝。
慈云寺观荷并游惠山纳凉八首·其八
作者：章简
朝代：清

一眉新月烂于银，帘压无风不动尘。高处太寒人世热，不知何处著吟身。
慈云寺观荷并游惠山纳凉八首·其六
作者：章简
朝代：清

飞泉树杪隔溪闻，洗出青天几片云。金碧楼台残照里，天然一幅李将军。
慈云寺观荷并游惠山纳凉八首·其四
作者：章简
朝代：清

一棹拿音转水隈，卷帘岚翠泼新醅。自知不满闲鸥笑，特为看山触热来。
由石门登三茅峰遇雨
作者：章简
朝代：清

洞户何年闭，登临亦快哉。危崖当地出，急雨蔽天来。远景昏如雾，飞流响似雷。茅庵且小憩，前路滑苍苔。
石门
作者：章简
朝代：清

孤峭摩空碧，登临欲振襟。先天开一线，特地拔千寻。冷翠逼衣湿，飞泉带雨淋。仙踪何处觅，洞口白云深。
题寄畅园亭
作者：章简
朝代：清

曲蹬拨云上，诸峰拱一亭。松声作竿籁，石气有仙灵。衣冷逼深翠，泉幽飞古青。便思凌绝顶，举手摘寒星。
哭吴子序太史
作者：章绶
朝代：清
体裁：七言绝句

读书深与古人期，立说难为俗士知。一卷静披公手著，更从何处见须眉。
怀陈广夫
作者：章绶
朝代：清
体裁：七言绝句

当时握别见寒梅，烂醉江楼浊酒杯。为语衡阳当小住，秋深无雁寄书来。
怀陈懿叔
作者：章绶
朝代：清
体裁：七言绝句

平生酒友嵇中散，天下诗人杜少陵。寥落江干动愁思，虫声唧唧对秋灯。
登滕王阁
作者：章绶
朝代：清
体裁：七言律诗

杰阁重开江水滨，登临九月胜青春。游观不改如当日，词赋谁堪继昔人。半壁云山归短槛，兼天波浪下前津。帆樯日暮能留客，渺渺秋风动白蘋。
贼退暂归南昌喜晤罗雪舫
作者：章绶
朝代：清
体裁：五言律诗

少小亲同学，须眉忽老苍。身家终寂寞，时事共凄凉。灭贼知何日，逃生尚远方。当年曾虑此，凄绝贾生亡。
晚游西湖
作者：章藻功
朝代：清

云漏晴光一缕斜，纷纷归逐七香车。山中影散樵薪客，堤处帘收卖酒家。乍卷村烟横远岫，暗移篝火点平沙。可容烂醉湖头宿，梦转三更玩物华。
晴川阁联
作者：章藻功
朝代：清
体裁：联

雨今雨旧，乃知晴亦为佳；无想无因，那不空诸所有。
贺陈毓瑞六十辰二首
作者：章诚叔
朝代：清

自识元方近卅年，相知推及季方贤。分途幽兖谋生活，故国河山感变迁。我愧辁材甘退处，君优制锦色常鲜。孝思不匮承遗意，瞻族怜贫仔一肩。解组归来足自娱，春江水暖漾双凫。桃源洞口寻芝草，桃浪溪头酌玉壶。生不逢辰冠早挂，岁临周甲杖堪扶。诘朝上巳同修契，万紫千红并入图。
贺陈毓瑞六十辰二首·其一
作者：章诚叔
朝代：清

自识元方近卅年，相知推及季方贤。分途幽兖谋生活，故国河山感变迁。我愧辁材甘退处，君优制锦色常鲜。孝思不匮承遗意，瞻族怜贫仔一肩。
贺陈毓瑞六十辰二首·其二
作者：章诚叔
朝代：清

解组归来足自娱，春江水暖漾双凫。桃源洞口寻芝草，桃浪溪头酌玉壶。生不逢辰冠早挂，岁临周甲杖堪扶。诘朝上巳同修契，万紫千红并入图。
凤山道中和韵
作者：章谷
朝代：清

策辔并驱闽海东，䨥旌远下乘长风。禾苗秀结千村外，鸡犬声闻四境中。明道久为花县宰，河阳近接子云公。趋劳莫畏边途泛，万里葵哀向日红。
题陈相之近湖山馆图
作者：章邦彦
朝代：清
体裁：七言律诗

摩诘能传画里诗，闲摹粉本手亲持。自从苏白留遗迹，常使湖山寓好辞。寒矗两峰云出后，春浮双桨雨来时。珠帘一桁呼儿卷，多少风情静者知。
贺陈握卿葭月举第五子
作者：章采
朝代：清

石麒头角露峥嵘，宝志摩来分外精。珠璧一阳逢会合，地天两数大生成。谢兰漫擅当年宝，窦桂还开此日荣。太史占星遥望气，德辉今已聚江城。
广东学署大堂联
作者：章鋆
朝代：清
体裁：联

使臣来视学，正己乃可正人，肃肃关防，平日亲交应谅我；士子方进身，有文尤须有守，循循矩矱，毕生树立始从今。
风陵渡入潼关
作者：章鋆
朝代：清

波光荡日耀旌旐，稳泛中流息怒涛。百二关临秦地险，五千仞峙华峰高。画疆势并丸泥固，共济人思击枻劳。南国烽烟犹未靖，临风眺望首频搔。